qundao/data-zh-poetry huggingface dataset:
烛影摇红
作者：夏完淳
朝代：明

辜负天工，九重自有春如海。佳期一梦断人肠，静倚银釭待。隔浦红兰堪采，上扁舟伤心欸乃。梨花带雨，柳絮迎风，一番愁债。回首当年，绮楼画阁生光彩。朝弹瑶瑟夜银筝，歌舞人潇洒。一自市朝更改，暗销魂、繁华难再。金钗十二，珠履三千，凄凉千载。
烛影摇红·辜负天工
作者：夏完淳
朝代：明

辜负天工，九重自有春如海。佳期一梦断人肠，静倚银釭待。隔浦红兰堪采，上扁舟，伤欵乃。梨花带雨，柳絮迎风，一番愁债。回首当年，绮楼画阁生光彩。朝弹瑶瑟夜银筝，歌舞人潇洒。一自市朝更改，暗销魂，繁华难再。金钗十二，珠履三千，凄凉万载。
玉蝴蝶
作者：夏完淳
朝代：明

春日恼人花鸟，香车宝马，陌上成行。相思满地，芳草绿到西江。旧衣香。留他荀令，新曲误，顾了周郎。枉思量。金壶滴博，银箭丁当。茫茫。玉人何处，寻伊消息，瘦了容光。只剩些些，影儿作对梦儿双。恨多情、雁传银字，愁不语、花落纱窗。对斜阳。珠帘卷起，又是昏黄。
瑞鹧鸪
作者：夏完淳
朝代：明

断肠春信自年年，烟雾珠帘掩翠钿。红滴杜鹃花下雨，绿回杨柳院中烟。重重春恨凭谁说，两两黄鹂唤欲眠。独有多情明月在，隔墙花影动秋千。
生平口号
作者：夏完淳
朝代：明

生平无计更依刘，短发蒙茸愧楚囚。十载莺花迟暮客，三春烟雨别离愁。浮生碟梦庄周榻，壮志鸱夷范蠡舟。同学少年零落尽，飘然江海一沙鸥。
秋夜感怀
作者：夏完淳
朝代：明

登楼迷北望，沙草没寒汀。月涌长江白，云连大海青。征洪非故国，横笛起新亭。无限悲歌意，茫茫帝子灵。
秋日避难疁东柬智含
作者：夏完淳
朝代：明

昨夜秋风起洞庭，三山落木晓风轻。亲朋相态浑如梦，湖海生涯敢独醒。我已无家随汗漫，知君愁坐独俜伶。故人频洒河桥泪，南国招魂感鹡鸰。
精卫·北风荡天地
作者：夏完淳
朝代：明
体裁：古风

北风荡天地，有鸟鸣空林。志长羽翼短，衔石随浮沈。崇山日以高，沧海日以深。愧非补天匹，延颈振哀音。辛苦徒自力，慷慨谁为心？滔滔东逝波，劳劳成古今。
细林野哭
作者：夏完淳
朝代：明

细林山上夜乌啼，细林山下秋草齐。有客扁舟不系缆，乘风直下松江西。却忆当年细林客，孟公四海文章伯。昔日曾来访白云，落叶满山寻不得。始知孟公湖海人，荒台古月水粼粼。相逢对哭天下事，酒酣睥睨意气亲。去岁平陵鼓声死，与公同渡吴江水。今年梦断九峰云，旌旗犹映暮山紫。潇洒秦庭泪已挥，仿佛聊城矢更飞。黄鹄欲举六翮折，茫茫四海将安归？天地局脊日月促，气如长虹葬鱼腹。肠断当年国士恩，剪纸招魂为公哭。烈皇乘云御六龙，攀髯控驭先文忠。君臣地下会相见，泪洒阊阖生悲风。我欲归来振羽翼，谁知一举入罗弋！家世堪怜赵氏孤，到今竟作田横客。呜呼抚膺一声江云开，身在罗网且莫哀！公乎公乎，为我筑室傍夜台，霜寒月苦行当来！
绝句
作者：夏完淳
朝代：明

扁舟明月两峰间，千顷芦花人未还。缥缈苍茫不可接，白云空翠洞庭山。
绝句口号八首，勿以风雅观
作者：夏完淳
朝代：明

去年人送长短亭，一片烟波入洞庭。江海无情人不见，芳洲春草为谁生？毅魄归来风雨多，潇湘春尽晚生波。可怜屈宋师门谊，空自招魂吊汨罗。朱门华屋已成尘，黄土荒丘未卜邻。天下文章俱寂寞，平陵一调属何人？昨夜惊魂渡五湖，愁中飞梦到姑苏。丹阳道上南冠客，重到新亭洒泪无？江上花飞隐钓船，羊裘百结竟谁怜！一人亡命无张俭，三户虚声有项燕。春星满院百花明，和泪成书问远行。欲寄东风无羽翼，愁随明月渡江城。愁来江上柳条青，渔父狂歌忌独醒。高卧梦回青琐闼，相思人在白楼亭。无衣客子半天涯，何处相逢拂剑花？三月故乡消息断，更呼鹦鹉报谁家？
绝句口号八首，勿以风雅观·其一
作者：夏完淳
朝代：明

去年人送长短亭，一片烟波入洞庭。江海无情人不见，芳洲春草为谁生？
绝句口号八首，勿以风雅观·其七
作者：夏完淳
朝代：明

愁来江上柳条青，渔父狂歌忌独醒。高卧梦回青琐闼，相思人在白楼亭。
绝句口号八首，勿以风雅观·其三
作者：夏完淳
朝代：明

朱门华屋已成尘，黄土荒丘未卜邻。天下文章俱寂寞，平陵一调属何人？
绝句口号八首，勿以风雅观·其二
作者：夏完淳
朝代：明

毅魄归来风雨多，潇湘春尽晚生波。可怜屈宋师门谊，空自招魂吊汨罗。
绝句口号八首，勿以风雅观·其五
作者：夏完淳
朝代：明

江上花飞隐钓船，羊裘百结竟谁怜！一人亡命无张俭，三户虚声有项燕。
绝句口号八首，勿以风雅观·其八
作者：夏完淳
朝代：明

无衣客子半天涯，何处相逢拂剑花？三月故乡消息断，更呼鹦鹉报谁家？
绝句口号八首，勿以风雅观·其六
作者：夏完淳
朝代：明

春星满院百花明，和泪成书问远行。欲寄东风无羽翼，愁随明月渡江城。
绝句口号八首，勿以风雅观·其四
作者：夏完淳
朝代：明

昨夜惊魂渡五湖，愁中飞梦到姑苏。丹阳道上南冠客，重到新亭洒泪无？
绝句（四首选一）
作者：夏完淳
朝代：明

扁舟明月两峰间，千顷芦花人未还；缥缈苍茫不可接，白云空翠洞庭山。
舟中忆邵景说寄张子退
作者：夏完淳
朝代：明

登临泽国半荆榛，战伐年年鬼哭新。一水晴波青翰舫，孤灯暮雨白纶巾。何时壮志酬明主，几日浮生哭故人。万里飞腾仍有路，莫愁四海正风尘。
读《三子合稿》
作者：夏完淳
朝代：明

十五成童解章句，每从先世托高轩。瘐徐别恨同千古，苏李交情在五言。雁行南北夸新贵，鹢首西东忆故园。独有墙头怜宋玉，不闻九辩吊湘沅。
送客金陵二首
作者：夏完淳
朝代：明

山光无限水悠悠，古苑花明月满楼。送君马上休回首，玉笛三声一叶秋。此去离亭半夕阳，乌啼旧阕夜荒茫。滔滔江水无情极，明月秦淮水一方。
送客金陵二首·其一
作者：夏完淳
朝代：明

山光无限水悠悠，古苑花明月满楼。送君马上休回首，玉笛三声一叶秋。
送客金陵二首·其二
作者：夏完淳
朝代：明

此去离亭半夕阳，乌啼旧阕夜荒茫。滔滔江水无情极，明月秦淮水一方。
送杜于皇归郢
作者：夏完淳
朝代：明
体裁：五言律诗

分手金陵道，相逢倍黯然。莺啼杨柳岸，人在木兰船。客路三千里，征衣十二年。计程归夏口，明月两回圆。
金明池
作者：夏完淳
朝代：明

似雨江梅，如烟飞絮，细细香风欲送。江上梦回青琐闼，佩声却是谁家凤？几番空对紫薇花，而今悔、虚害也黄粱梦。正宿雨初醒，春眠未起，一派画楼钟动。叹谪仙先朝供奉。看春色流光，雨梢花重。西楼倚，锦筝低按，东郭卧、玉樽休空。莽游仙、白了人头，但芝草连天，丹霞封洞。待饮马榆关，拂衣黄阁，古月梅花三弄。
长歌
作者：夏完淳
朝代：明

我欲登天云盘盘，我欲御风无羽翰。我欲陟山泥洹洹，我欲涉江忧天寒。琼弁玉蕤佩珊珊，蕙桡桂棹凌回澜。泽中何有多红兰，天风日暮徒盘桓。芳草盈箧怀所欢，美人何在青云端。衣玄绡衣冠玉冠，明珰垂絓乘六鸾。欲往从之道路难，相思双泪流轻纨。佳肴旨酒不能餐，瑶琴一曲风中弹。风急弦绝摧心肝，月明星稀斗阑干。
鱼服
作者：夏完淳
朝代：明

投笔新从定远侯，登坛誓饮月氏头。莲花剑淬胡霜重，柳叶衣轻汉月秋。励志鸡鸣思击楫，惊心鱼服愧同舟。一身湖海茫茫恨，缟素秦庭矢报仇。
鱼游春水·春暮
作者：夏完淳
朝代：明

离愁心上住。卷尽重帘推不去。帘前青草，又送一番愁句。凤楼人远箫如梦，鸳枕诗成机不语。两地相思，半林烟树。犹忆那回去路。暗浴双鸥催晚渡。天涯几度书回，又逢春暮。流莺已为啼鹃妒，蝴蝶更禁丝雨误。十二时中，情怀无数。
汾河晚渡集古
作者：夏宏
朝代：明
体裁：七言律诗

马蹄空踏几年尘，此地还成要路津。一曲沧浪桃叶渡，满湖青草雁声春。舟横沙际残阳没，剑化江边绿构新。南去北来人自老，水禽沙鸟日相亲。
春夜曲
作者：夏寅
朝代：明

宝鸭烟消几缕香，月移花影过长廊。春情一种无聊赖，自起烧灯照海棠。
春宫词
作者：夏寅
朝代：明

重重绿树围宫墙，杨花扑人春思长。绛缕重封守宫血，翠鬟空学巫山妆。监宫夜上金门锁，銮音渐远羊车过。熏笼斜倚未成眠，月痕已向楼西堕。
梅边美人
作者：夏寅
朝代：明

欲向东风问早春，闲来花底步香尘。试看一种婵娟态，即是罗浮梦里人。
芭蕉美人
作者：夏寅
朝代：明

晓妆才罢思徘徊，罗袜轻移步绿苔。试向芭蕉问春信，一缄芳札为谁开？
虔州怀古
作者：夏寅
朝代：明

宋家后叶如东晋，南渡虔州益可哀。母后撒帘行在所，相臣开府济时才。虎头城向江心起，龙脉泉从地底来。人代兴亡今又古，春风回首郁孤台。
送王给事
作者：夏寅
朝代：明

一语回天事已难，朝居青琐暮蓝关。冰霜夜结孤臣思，花柳春融逐客颜。楚树荒凉三户县，越山重叠五溪蛮。殊方本较长沙远，只是皇恩许便还。
中秋三日鸳湖咏月
作者：夏日葵
朝代：明
体裁：七言律诗

结伴寻幽过水西，娟娟纤月印清溪。空中楼阁微茫见，望里湖山远近迷。光漏一痕涵皓兔，影摇千顷挂丹霓。秋宵佳色今伊始，莫惜频频玉碗携。
赋夏盖湖送薛将军
作者：夏晔
朝代：明
体裁：七言律诗

大禹峰前盖湖水，三十六沟春正深。桃花逐浪涨晴碧，杨柳拂堤生昼阴。临流饮马壮士志，坐石观鱼幽客心。不堪归棹入城府，回首暮云凝碧岑。
女冠子
作者：夏树芳
朝代：明

秋花姝丽，疑是虞庭集毳，烂霞开。不向丹山植，还从蕊阙来。飞来金屈戍，添上玉搔头。暗拨求凰操，韵声幽。
醉落魄
作者：夏树芳
朝代：明

团冰握雪，天公幻个人孤洁。最怜误向风尘撇，貌似春花，命似晚秋叶。酒边灯下曾相洽，重逢不耐匆匆别。新来真个音书绝，欢似浮云，愁似半残月。
为陈景初题便面
作者：夏正
朝代：明
体裁：七言绝句

雪尽溪山岁暮天，茅斋夜读自相便。旧交尽结朱门伴，更有谁乘剡曲船。
泊茅山阻风雪不得渡
作者：夏正
朝代：明

暮霭重阴合，孤舟断岸横。平沙吹雁影，寒梦带江声。雨雪征途事，乡关岁晚情。冒风频贳酒，起舞落冰茎。
哀孙炎
作者：夏煜
朝代：明

垂老戎马閒，相知复何有。幼与孙炎交，于今俱白首。炎也雅好诗，落魄惟耽酒。醉中有神助，不放持杯手。才豪不受羁，焉肯事田亩。精勤脱颖出，盘错迎刃剖。浪迹帝王州，结交英侠薮。喈喈朝阳桐，濯濯新春柳。南北暗兵尘，妖星下天狗。我皇入金陵，一见颜色厚。高谈天下计，响若洪钟叩。即拜丞相掾，奉身事明后。再分太守符，兼绾都官绶。栝苍实重地，豹虎白日吼。皇曰汝孙炎，其往总制某。再拜谢不敏，宠命敢虚受。一年风俗淳，二年民物阜。三年远人归，上表请官守。文章曹刘亚，政事龚黄右。旧岁过金华，与炎适相偶。寒灯夜半花，春盘雪中韭。终宴竟忘疲，落月斜半岫。临分各上马，揽辔复立久。为言有小女，离家方襁负。今来已五周，见父能认否。未必到家期，封书附姑舅。置书箧笥间，才隔两月后。墨色尚未乾，语音犹在口。胡为内变生，失我平生友。复恐是梦中，仰天当户牖。斗柄昏建辰，月魄夕在酉。乃知真死矣，恸哭吞声呕。复闻遇害时，捍刀落双肘。奋怒发冲冠，大骂血漂臼。维时东南天，彗出芒如帚。淫淫苦雨愁，晔晔惊雷走。魂兮早归来，空山不可狃。我过谁与规，我病谁云灸。春酒酿蔷薇，酹子坟山首。西京七叶貂，零落成草莽。既有千载名，焉用百年寿。峨峨冯公岩，与子同不朽。
康郎山奉旨
作者：夏煜
朝代：明

三军战罢日重轮，好雨东来为洗尘。绝壁秋声清漱玉，白沙月色烂堆银。气成龙虎知王者，兆应熊罴得老臣。半夜内官催草檄，烛花影里绣衣新。
读宋太史潜溪集
作者：夏煜
朝代：明

混沌初刓太素斫，挺生神人断鳌膊。剖戟割坤奠海岳，厥俗鸿荒人未觉。帝命图书出河洛，奇耦生画参伍错。焕乎斯文此其璞，二三启运乘飞跃。《典》、《谟》、《训》、《诰》、《雅》、《颂》作，《黍离》以降周室削。天将尼父为木铎，乃芟《诗》、《书》定礼乐。乃作《春秋》明善恶，谷罗万象归一勺。放弥六合卷诸橐，七十二子相唯诺。才出中州气浑朴，及汉《史记》变矩矱。西京雄健东差弱，建安马上诗横槊。其音稍振气已驳，晋更六代转销铄。唐包九有复充斥，至宋诸子雄相醾。庐陵崛起超卓跞，道州独立承绝学。后出新安最宏博，有元将相皆沙漠。往往南士登馆阁，从此斗牛气磅礡。乃挺奇才海东角，蚤年脱颖何落魄。贯穿经史探韬略，出入佛老搜冥漠。鲸跳鳌抃斗蛟鳄，不持寸铁徒手缚。大弨射日孰能彍，长剑倚天谁敢斫。是乃浩然之气扩，簸弄元化笔在握。星辰迸空如石落，刚风立海大雨雹。涌湍叠跃涛怒搏，百怪倏忽光挥霍。矫若鱼龙舞瀺灂，蔚若虎豹跳岝崿。飘若孤飞驾黄鹤，劲若百鸷出玄鹗。鍧铿大音振《咸》、《濩》，赤奕雄芒射干镆。迫而察之吁可愕，注如悬河思不涸。大田五谷当秋获，武库众宝开晨钥。左右而取非外攫，遂造平坦铲硗确。淙淙安流宗大壑，上尊玄酒殊澹泊。东序天球匪雕琢，自然光焰发葩萼。我时访君即命酌，春风蒲萄酿酥酪。雪夜氍毹拥，招月与友相酬酢。月入尊中明可捉，漱咽醲郁弃糟粕。此时豪纵脱矰缴，吐奇抉怪安可约。有乌如火天井络，扫除旬始销格泽。金篦刮目割翳膜，郢斤斫鼻挥漫垩。妙处神会不可度，而我旁观骇且怍。如遇仙人授金药，一食生羽脱尘壳。愿为弟子请奇着，先生忘言只大噱。余亦敛衽逡巡却，如此笔力扛鼎镬。不遇明主将焉泊，聘以束帛加双珏。幅巾大布起林薄，奏赋上林从杨柞。岂比执戟甘寂寞，天王手按龙泉锷。大振天声重开拓，势若新篁解春箨。用尔图像为丹雘，用尔作乐为箫籥。铭功颂德轩寥廓，日光月洁江汉濯。前驱班马鞭六驳，后驾欧苏骖两骆。千载而下宛如昨，碌碌余子徒龌龊。杰哉先生果何若？微子之裔散人托，景濂其字大夫爵。我作狂歌非用谑，投以木瓜报芍药。
读宋太史潜溪集
作者：夏煜
朝代：明
体裁：古风

混沌初刓太素斫，挺生神人断鳌膊。剖戟割坤奠海岳，厥俗鸿荒人未觉。帝命图书出河洛，奇耦生画参伍错。焕乎斯文此其璞，二三启运乘飞跃。典谟训诰雅颂作，《黍离》以降周室削。天将尼父为木铎，乃芟《诗》、《书》定礼乐。乃作《春秋》明善恶，谷罗万象归一勺。放弥六合卷诸橐，七十二子相唯诺。才出中州气浑朴，及汉《史记》变矩矱。西京雄健东差弱，建安马上诗横槊。其音稍振气已驳，晋更六代转销铄。唐包九有复充斥，至宋诸子雄相醾。庐陵崛起超卓跞，道州独立承绝学。后出新安最宏博，有元将相皆沙漠。往往南士登馆阁，从此斗牛气磅礡。乃挺奇才海东角，蚤年脱颖何落魄。贯穿经史探韬略，出入佛老搜冥漠。鲸跳鳌抃斗蛟鳄，不持寸铁徒手缚。大弨射日孰能彍，长剑倚天谁敢斫。是乃浩然之气扩，簸弄元化笔在握。星辰迸空如石落，刚风立海大雨雹。涌湍叠跃涛怒搏，百怪倏忽光挥霍。矫若鱼龙舞瀺灂，蔚若虎豹跳岝崿。飘若孤飞驾黄鹤，劲若百鸷出玄鹗。鍧铿大音振《咸》、《濩》，赤奕雄芒射干镆。迫而察之吁可愕，注如悬河思不涸。大田五谷当秋获，武库众宝开晨钥。左右而取非外攫，遂造平坦铲硗确。淙淙安流宗大壑，上尊玄酒殊澹泊。东序天球匪雕琢，自然光焰发葩萼。我时访君即命酌，春风蒲萄酿酥酪。雪夜氍毹拥，招月与友相酬酢。月入尊中明可捉，漱咽醲郁弃糟粕。此时豪纵脱矰缴，吐奇抉怪安可约。有乌如火天井络，扫除旬始销格泽。金篦刮目割翳膜，郢斤斫鼻挥漫垩。妙处神会不可度，而我旁观骇且怍。如遇仙人授金药，一食生羽脱尘壳。愿为弟子请奇着，先生忘言只大噱。余亦敛衽逡巡却，如此笔力扛鼎镬。不遇明主将焉泊，聘以束帛加双珏。幅巾大布起林薄，奏赋上林从杨柞。岂比执戟甘寂寞，天王手按龙泉锷。大振天声重开拓，势若新篁解春箨。用尔图像为丹雘，用尔作乐为箫籥。铭功颂德轩寥廓，日光月洁江汉濯。前驱班马鞭六驳，后驾欧苏骖两骆。千载而下宛如昨，碌碌余子徒龌龊。杰哉先生果何若？微子之裔散人托，景濂其字大夫爵。我作狂歌非用谑，投以木瓜报芍药。
临江仙
作者：夏皀
朝代：明

榴叶竹屏闲处好，香街雨梦无缘，听人说著指琼鞭。玉楼嗔短舞，书枕惬高眠。几夜晚眠还早起，城中一半风烟，画桥架水绿阴连。柳眉伤老大，莺口弄清圆。
阮郎归
作者：夏皀
朝代：明

赌酒明湖未放船，时节欲开莲。壁后茶灶几点烟，听雨小窗眠。云解冻，水平田，蛙声又一年。晚晴花草落愁边，呼童问酒钱。
南中曲八首·其一
作者：夏缁
朝代：明
体裁：七言绝句

女鬟垂绿弱难胜，却怪浓妆薄未能。远黛欲浮封皂帽，纤腰如削系红藤。
南中曲八首·其七
作者：夏缁
朝代：明
体裁：七言绝句

小小螺山亦破鞋，青青草海却通�。波燃白火招渔舶，路扑红尘趁虎街。
南中曲八首·其三
作者：夏缁
朝代：明
体裁：七言绝句

不数阏支北地能，女酋腾骑疾于鹰。绣旂闪阵朝擒贼，锦㡧遮灯夜供僧。
南中曲八首·其二
作者：夏缁
朝代：明
体裁：七言绝句

尽说哀牢汉不如，江珠片片碎芙蕖。竹枝近谱芦笙曲，木夹遥传贝叶书。
南中曲八首·其五
作者：夏缁
朝代：明
体裁：七言绝句

黔府新翻十二歌，南音如梵亦吹螺。侍儿记拍分银豆，小史登场换画靴。
南中曲八首·其八
作者：夏缁
朝代：明
体裁：七言绝句

蒟酱唐蒙亦漫传，邛西曾不到张骞。柔花渍白夷桐布，巨节刳青濮竹船。
南中曲八首·其六
作者：夏缁
朝代：明
体裁：七言绝句

绿珠长在小楼前，娇小偏宜石尉怜。钗袅辟寒金似粟，丝缠合采镜如钱。
南中曲八首·其四
作者：夏缁
朝代：明
体裁：七言绝句

车逢油壁唤还应，贾客缠头尽锦缯。脍缕堆盘鱼带鬣，瓮香环坐酒倾藤。
夜过伏波营留题
作者：夏缁
朝代：明
体裁：七言绝句

蛮云瘴雨满山头，火照残碑识马侯。为问书生缘底事，夜深驱马向辰州。
大小龙潭
作者：夏缁
朝代：明
体裁：古风

岩形既以纡，泉势因之折。直下千尺峰，洄漩注空穴。白练化为环，古钵盛秋雪。云过偶然堕，长与高空绝。冷光扑须眉，照影终不澈。蜿蜒谁所蓄，藕孔新丝结。龙去潭水寒，龙来潭水热。去来恒随风，扫此潭上叶。
宿曹溪
作者：夏缁
朝代：明
体裁：七言绝句

僧床小卧石淙青，枕下流泉枕上听。梦入江南深寺里，纸窗疏竹读残经。
归舟杂叙二首·其一
作者：夏缁
朝代：明
体裁：七言律诗

曾与江波隔岁期，枯杨如发少青丝。樵人归雨招菱棹，估客停风拜柳祠。悬溜逢矶驱碓急，偃帆入壁下滩迟。武陵艳曲新翻得，不谱刘家旧竹枝。
归舟杂叙二首·其二
作者：夏缁
朝代：明
体裁：七言律诗

竹近西江水渐青，平林新橘小于樱。招来山鬼曾无墓，望去仙人旧有城。客枕屡移峰近远，渔灯欲乱壑幽明。隔舟遥见眉如月，疑有琵琶入夜声。
昆明女儿歌四首·其一
作者：夏缁
朝代：明
体裁：七言绝句

翠滴眉梢眼欲波，自怜婸好不如哥。偷开银合挑琼雪，递与槟榔半口多。
昆明女儿歌四首·其三
作者：夏缁
朝代：明
体裁：七言绝句

隔街艳曲巧相勾，一笑帘前小靥柔。疑是金陵花有种，闻歌开傍玉搔头。
昆明女儿歌四首·其二
作者：夏缁
朝代：明
体裁：七言绝句

皂笠遮纱覆额云，猩红小袄焰如焚。为嫌鞋齿频兜袜，高曳蛮花绣蝶裙。
昆明女儿歌四首·其四
作者：夏缁
朝代：明
体裁：七言绝句

鹦鹉新雏不肯笼，但将梳掠斗春风。朝来粉颊微添白，却系双鬟瑟瑟红。
晓自双溪入径山
作者：夏缁
朝代：明
体裁：古风

竹径十馀里，遥遥青未歇。密叶罥秋衣，晓烟如暮雪。睇望直岭来，高陂愁步滑。欲语随行僧，咫尺邈难接。岭过路逾曲，盘空螺顶折。俯仰竟无数，犹未度林㩾。舍杖缘危枝，带断不能结。但视厓下泉，坠魂轻一叶。到寺始坦步，松杉古于佛。非此辛苦行，何由与尘绝。
梦同钱彦林游鸡足山亦犹卢纶同吉中孚梦桃源也因赋五首·其一
作者：夏缁
朝代：明
体裁：古风

异境不受尘，洗屐登其巅。果有千片云，落我藤杖前。绝顶开三峰，背面皆婵娟。轻崄竟悬度，蹑石时铿然。微飙欲吹落，赖有旁枝搴。白光布涧壑，忽埽归滇烟。霞帆风为柁，荡漾摇银船。掬波不敢漱，一咽金鸡泉。
梦同钱彦林游鸡足山亦犹卢纶同吉中孚梦桃源也因赋五首·其三
作者：夏缁
朝代：明
体裁：古风

青山生白云，云满遂无山。七十二芙蓉，俱没波涛间。我欲往采之，涉江恒苦艰。袅袅出门去，细缕随风删。晴岚如神女，缥缈空中还。草木沐新发，长松斗眉弯。雪岭隐如屏，洱江月如环。其馀千万峰，俛睇皆低鬟。
梦同钱彦林游鸡足山亦犹卢纶同吉中孚梦桃源也因赋五首·其二
作者：夏缁
朝代：明
体裁：古风

古瀑如清琴，能起尊者舞。山灵领其意，泠泠不时抚。我行湿双履，拨草寻来处。过岭逢高松，疑曾挂金缕。山花拈不尽，纷纷笑岩户。掷杖还自嗤，空窗想眉妩。何地无寒泉，行人自尘土。苍茫沿涧归，踏石惊吼虎。
梦同钱彦林游鸡足山亦犹卢纶同吉中孚梦桃源也因赋五首·其五
作者：夏缁
朝代：明
体裁：古风

寻常爱长松，此地多于草。花多不胜饭，山僧同叶扫。石门隐化迹，异树分层绕。滑碧青珊瑚，垂条覆瑶沼。摘瓣娑罗开，嚼枝杨柳袅。无忧与春浮，杂植等葵蓼。天女时时来，飞凫如凤小。手把曼陀华，却笑苍髯老。
梦同钱彦林游鸡足山亦犹卢纶同吉中孚梦桃源也因赋五首·其四
作者：夏缁
朝代：明
体裁：古风

步步焚香灯，百里皆禅寮。悬岩缚瘦屋，高下随山椒。有如巢林羽，一一缀寒条。客子脱青笠，随意挂僧瓢。饭宿无前期，但望风幡飘。松杉响今古，虫鸟号晨宵。梵呗出涧壑，钟鼓过亭桥。如何繁音会，听之增寂寥。曹溪一夜雨，流沫复如潮。
盘江涡过铁桥游大愿寺
作者：夏缁
朝代：明
体裁：五言排律

解辔似停桡，孤寻写泬㵳。铃声遥引杖，沙路亦乘橇。江束惊蛇网，山奔渴骥骄。龙归金粟寺，虬锁铁绳桥。门壁行鼯鼠，逢僧话獦獠。佛身镂石骨，禅屋寄藤腰。草果时充茗，蛮花亦间蕉。眉攒峰乱簇，缯裂瀑斜飘。待住颠愁秃，将行踵欲焦。徘徊且留饭，为我满椰瓢。
至滇幕寄荅扈芷大师
作者：夏缁
朝代：明
体裁：七言律诗

白浪青厓处处愁，无端万里却来游。远心自欲投鸡足，秃笔非真羡虎头。海际孤萍来泽国，天边一发到梁州。归来还约师同住，阅尽花开共水流。
雨宿钓台下
作者：夏缁
朝代：明
体裁：五言律诗

翻喜晴行少，幽回历胜多。褰裳云渡筏，泼墨岭浮波。树没惊沙坐，帆迟扪壁过。羊裘不奈雨，决意买渔蓑。
游径山寺
作者：夏至善
朝代：明
体裁：七言律诗

招提洒洒竟忘回，石径閒游步绿苔。门外溪声春雨过，屋头松响晚风来。一身莫论无穷事，百岁须倾有限杯。正是长吟犹未了，僧堂忽起暮钟催。
与凌伯远联句
作者：夏良胜
朝代：明

君为山灵壮几分，倒囊携酒共穿云。松头露滴罗衣润，墙角风醒落帽醺。寒涧取青千尺雪，长杠扫尽八千军。西风回首东南路，观瀑亭前日已曛。万山深处两吟身，鄙吝都消幸有邻。风景因人添却胜，物华随意看来真。壁立词锋山鬼泣，源穷经案野猿呻。扬尘几度俱浮梦，谁见桃花洞里春。
与凌伯远联句·其一
作者：夏良胜
朝代：明

君为山灵壮几分，倒囊携酒共穿云。松头露滴罗衣润，墙角风醒落帽醺。寒涧取青千尺雪，长杠扫尽八千军。西风回首东南路，观瀑亭前日已曛。
与凌伯远联句·其二
作者：夏良胜
朝代：明

万山深处两吟身，鄙吝都消幸有邻。风景因人添却胜，物华随意看来真。壁立词锋山鬼泣，源穷经案野猿呻。扬尘几度俱浮梦，谁见桃花洞里春。
东山营先人兆十咏
作者：夏良胜
朝代：明

老树摩崖风壑秋，似添哀思泣松楸。一函已了三生事，杯土难教万虑休。命锸且当今日务，摇鞭却忆去年游。荒亭展目云飞处，目到云飞泪已流。山延震位郁巃嵷，老父幽堂许我封。地脉藏真待人显，天峰列秀为谁供。丈夫清骨须移竹，处士芳魂欲抚松。恨杀九京终不作，惺时犹想梦时容。五里郊行转入村，何堪拈笔步招魂。楚歌薤露知无艺，吴爱甘棠幸有存。忍废蓼莪于弟子，但传清白与儿孙。戴鳌山立泛鲸海，难拟高深一念恩。衰服营城越一年，才登山麓泪潸然。乾坤异待千金直，首领同归拱璧全。马鬣新封当易合，牛眠故道不虚传。许多狐兔冗孤冢，安用苏公负郭田。云窦流泉吸不乾，挽将洗我恨应难。门前有束生何忝，囊里无金死更安。神道千年留望柱，穹碑万口识休官。报恩莫罄身输国，拭泪含悲强一餐。望里山头云满巾，麻衫泪渍旧翻新。功名未了难为子，升斗才沾不养亲。公论自能扬朽骨，雅怀应不放闲身。许多感慨干吾虑，短榻长檠夜达晨。山从东来壁面西，云侵霄汉冈陵低。草露湿履尚浥浥，松风拂笛长凄凄。三曲九曲流不断，一峰两峰青欲迷。哀哀举柩即深圹，精灵鉴此无穷悽。四尺孤坟未告成，奇观百样一时生。祖宗合散枝连干，朝揖分明雨后晴。甲位文峰惊崒嵂，离宫天马自纵横。王维若染无声妙，可是山灵更有情。终天抱痛泪潸潸，宰柏青皮半欲斑。一息梦翻惊梦觉，百年人几见人间。寒乌飞诉无言恨，癯鹤归灵不忆还。最是追思旧游地，曾随翁马上兹山。才出衡门马首东，一山高处路腰通。云封青冢千年主，雨净黄冠数亩宫。有玉可辉幽宅夜，无金难买墓田丰。哀怀耿耿浑无际，圣主追恩俟大同。
东山营先人兆十咏·其一
作者：夏良胜
朝代：明

老树摩崖风壑秋，似添哀思泣松楸。一函已了三生事，杯土难教万虑休。命锸且当今日务，摇鞭却忆去年游。荒亭展目云飞处，目到云飞泪已流。
东山营先人兆十咏·其七
作者：夏良胜
朝代：明

山从东来壁面西，云侵霄汉冈陵低。草露湿履尚浥浥，松风拂笛长凄凄。三曲九曲流不断，一峰两峰青欲迷。哀哀举柩即深圹，精灵鉴此无穷悽。
东山营先人兆十咏·其三
作者：夏良胜
朝代：明

五里郊行转入村，何堪拈笔步招魂。楚歌薤露知无艺，吴爱甘棠幸有存。忍废蓼莪于弟子，但传清白与儿孙。戴鳌山立泛鲸海，难拟高深一念恩。
东山营先人兆十咏·其九
作者：夏良胜
朝代：明

终天抱痛泪潸潸，宰柏青皮半欲斑。一息梦翻惊梦觉，百年人几见人间。寒乌飞诉无言恨，癯鹤归灵不忆还。最是追思旧游地，曾随翁马上兹山。
东山营先人兆十咏·其二
作者：夏良胜
朝代：明

山延震位郁巃嵷，老父幽堂许我封。地脉藏真待人显，天峰列秀为谁供。丈夫清骨须移竹，处士芳魂欲抚松。恨杀九京终不作，惺时犹想梦时容。
东山营先人兆十咏·其五
作者：夏良胜
朝代：明

云窦流泉吸不乾，挽将洗我恨应难。门前有束生何忝，囊里无金死更安。神道千年留望柱，穹碑万口识休官。报恩莫罄身输国，拭泪含悲强一餐。
东山营先人兆十咏·其八
作者：夏良胜
朝代：明

四尺孤坟未告成，奇观百样一时生。祖宗合散枝连干，朝揖分明雨后晴。甲位文峰惊崒嵂，离宫天马自纵横。王维若染无声妙，可是山灵更有情。
东山营先人兆十咏·其六
作者：夏良胜
朝代：明

望里山头云满巾，麻衫泪渍旧翻新。功名未了难为子，升斗才沾不养亲。公论自能扬朽骨，雅怀应不放闲身。许多感慨干吾虑，短榻长檠夜达晨。
东山营先人兆十咏·其十
作者：夏良胜
朝代：明

才出衡门马首东，一山高处路腰通。云封青冢千年主，雨净黄冠数亩宫。有玉可辉幽宅夜，无金难买墓田丰。哀怀耿耿浑无际，圣主追恩俟大同。
东山营先人兆十咏·其四
作者：夏良胜
朝代：明

衰服营城越一年，才登山麓泪潸然。乾坤异待千金直，首领同归拱璧全。马鬣新封当易合，牛眠故道不虚传。许多狐兔冗孤冢，安用苏公负郭田。
中方和元锡韵
作者：夏良胜
朝代：明

马便熟路立风嘶，野寺云林绿半垂。眼豁不知天更大，心焦却怨雨来迟。柳残晴岸翻成趣，花发秋江正及时。杖屦叨陪消俗虑，一囊收得几联诗。
为彭人杰写扇面小景
作者：夏良胜
朝代：明

好景谁将此画移，百年老子一裘披。素琴不许閒人听，只有高山流水知。
为胡全之写椿萱图
作者：夏良胜
朝代：明

杨契丹画菽与桑，寒足为衣饥为粮。郑广文画松与柏，铁骨棱棱雪霜魄。何如更画椿与萱，冰绡一幅天根全。青柯八百未云老，丹花岁岁儿孙联。海波扬尘话长喙，垂垂景莫日方曙。饥寒无恙雪霜丝，孝子有心难得绘。
久雨和荅崇道一首
作者：夏良胜
朝代：明

潦雨没街渠，源头水亦活。归骑惊瀊涡，努力睛闪烁。入门坐空斋，旅思苦索莫。岂无居高堂，谁复念蛙窟。疏茅湿已穿，重絺疑大薄。愁添甲子头，望入巫山脚。昨夜方酣眠，清风动帷幕。
乘凉联句
作者：夏良胜
朝代：明

披襟纳晚凉，微雨洒回廊。松吼虬龙怒，稻翻云雾黄。新词称绝唱，爽气协清商。更到山城远，檐铃代击梆。
云山吟
作者：夏良胜
朝代：明

云浮漠漠山为骨，山瘦棱棱云作衣。动静交时方见道，更于何处问庖牺。
作室三章为李成章作
作者：夏良胜
朝代：明
体裁：四言诗

爰作斯室，习卜之吉。基之构之，以燕以翼。君子于居，以食以息。彼后也贤思，弗坠于绩。（一章）爰作斯堂，抡木之良。曰梓曰楠，曰百其章，斯工斯臧。君子于居，咏笑且扬。彼后也昌思，有缉于光。（二章）爰作斯门，于河之坟。有焕其文，有岸其枨。车也斯屯，马也斯奔。君子之德之存，彼后也蕃。于公之子，于公之孙。（三章）
偶书
作者：夏良胜
朝代：明

有雨梧逾碧，无风竹自开。小溪深雪注，矮屋厚云堆。薜荔墙通径，芝兰砌少埃。柴门春昼掩，不见一人来。
再送程文光
作者：夏良胜
朝代：明

怀玉多年不易沽，价高留取作人模。胸中若使边生有，囊里何妨郑子无。旴水源源明道派，闽山矗矗紫阳徒。蓝青以次须时用，方信须眉是丈夫。
写荣恩卷
作者：夏良胜
朝代：明

教子祈忠国，匡扶愿显亲。元非博富贵，终见荷丝纶。乌帽新笼发，霞绡稳称身。焚香开玉轴，举目是枫宸。
写菊寿陈桂轩
作者：夏良胜
朝代：明

花择人，人爱花，天成宾主东篱下。渊明一去不复归，彭泽留作一场话。南丰逸人学陶者，六十年来无定价。寿芳偏趁此花清，凭我笔端驱造化。楼头鼓，苑中诗，谁云草木尽无知。寿君元是此花种，寒英岁岁霜高枝。
写贞白凌寒卷
作者：夏良胜
朝代：明

冻容不减玉颜色，疏影横檐却避春。雪夜槎牙舒铁骨，最堪图赠未亡人。
冬日言志
作者：夏良胜
朝代：明

翛翛此长夜，一榻百虑生。何如晏眠人，日上三两楹。眷彼金石声，杂我砌下鸣。心茅日斩刈，寒谷迁双莺。开口笑未得，著耳颓垣倾。恶风穿鸟户，相对独关情。
初寒二首
作者：夏良胜
朝代：明

恶风酸鼻酿寒胎，败叶离披半覆台。吟骨棱棱羸马钝，羁怀琐琐道邻开。狐狸未取寻常备，桑落还须三百来。路上絺儿真入画，郑公知是几时回。坐听风铎减于秋，寒到千门信欲留。学士有怀支大厦，将军何意锡重裘。冰川幻术谁争浴，雪窦吟高我欲雠。南北气无愆伏候，莫教人苦说秦周。
初寒二首·其一
作者：夏良胜
朝代：明

恶风酸鼻酿寒胎，败叶离披半覆台。吟骨棱棱羸马钝，羁怀琐琐道邻开。狐狸未取寻常备，桑落还须三百来。路上絺儿真入画，郑公知是几时回。
初寒二首·其二
作者：夏良胜
朝代：明

坐听风铎减于秋，寒到千门信欲留。学士有怀支大厦，将军何意锡重裘。冰川幻术谁争浴，雪窦吟高我欲雠。南北气无愆伏候，莫教人苦说秦周。
别方通守
作者：夏良胜
朝代：明

使君江上买归舟，载得月明真似秋。浃岸柳丝怜老稚，满楼醉色下汀洲。宜休未必如前辈，易退何妨挽末流。公论到头惟笔在，甘棠不独咏西周。
别金溪
作者：夏良胜
朝代：明

我家去君百里程，忆昔相别今几春。去年幸接同采好，不知俱是离乡人。君今欲归归便得，北堂健母儿循循。我欲随君恨无翼，愿作江边飞渡云。
北堂三章寿梅母也
作者：夏良胜
朝代：明
体裁：四言诗

瞻彼北堂，采采其谖。谖可以忘忧也，母之静也专。母心有石，其可镌也。（一章）瞻彼北堂，森森其柏。柏可以依也，母之渊也塞。母家有政，其可国也。（二章）瞻彼北堂，有松有竹。有松有竹，母之鬈也绿。彼天之寿，眷兹平格。彼孝子心，永言式谷。（三章）
北行泊昶口
作者：夏良胜
朝代：明

船到昶溪溪上泊，夔夔故老送新茶。却将往迹闲敲博，谁是当年十万家。
午日观舟
作者：夏良胜
朝代：明

处处溪边鼓杂钲，木龙吹浪夺龙精。汨罗有策追诗债，屈子无心作怨声。汉武瓶砂还捕蝎，淮南拌豆欲驱蝇。剪蒲骨肉频斟酒，江上寒峰为送青。
又和忆西湖十绝
作者：夏良胜
朝代：明

低枝花蘸水流香，未信游人苦日长。见说西湖好风景，山川别是一温凉。倚墙梅绽雨中肥，落弹惊回燕雀飞。见说西湖好风景，不知处士几时归。管弦声拂柳堤通，双颊微微带酒红。见说西湖好风景，昔年曾认画图中。镜痕风静露纹平，万点寒山落影清。见说西湖好风景，杖藜何日傍湖行。混元罨画野屏舒，一老烟蓑钓上鱼。见说西湖好风景，尽拈书卖肯移居。采莲曲里采莲船，碧落中浮去更还。见说西湖好风景，柂楼蚤饭惜花天。六桥人卖浊醪香，斜带疏篱花半黄。见说西湖好风景，不如秋叶过江忙。寒潭风雨洗娟娟，人上水晶宫里船。见说西湖好风景，越中真有小壶天。雪峰眼底无巴蜀，寒月纷纷雁荡来。见说西湖好风景，山阴旧伴许流杯。
又和忆西湖十绝·其一
作者：夏良胜
朝代：明

低枝花蘸水流香，未信游人苦日长。见说西湖好风景，山川别是一温凉。
又和忆西湖十绝·其七
作者：夏良胜
朝代：明

六桥人卖浊醪香，斜带疏篱花半黄。见说西湖好风景，不如秋叶过江忙。
又和忆西湖十绝·其三
作者：夏良胜
朝代：明

管弦声拂柳堤通，双颊微微带酒红。见说西湖好风景，昔年曾认画图中。
又和忆西湖十绝·其九
作者：夏良胜
朝代：明

雪峰眼底无巴蜀，寒月纷纷雁荡来。见说西湖好风景，山阴旧伴许流杯。
又和忆西湖十绝·其二
作者：夏良胜
朝代：明

倚墙梅绽雨中肥，落弹惊回燕雀飞。见说西湖好风景，不知处士几时归。
又和忆西湖十绝·其五
作者：夏良胜
朝代：明

混元罨画野屏舒，一老烟蓑钓上鱼。见说西湖好风景，尽拈书卖肯移居。
又和忆西湖十绝·其八
作者：夏良胜
朝代：明

寒潭风雨洗娟娟，人上水晶宫里船。见说西湖好风景，越中真有小壶天。
又和忆西湖十绝·其六
作者：夏良胜
朝代：明

采莲曲里采莲船，碧落中浮去更还。见说西湖好风景，柂楼蚤饭惜花天。
又和忆西湖十绝·其四
作者：夏良胜
朝代：明

镜痕风静露纹平，万点寒山落影清。见说西湖好风景，杖藜何日傍湖行。
叹废寺联句
作者：夏良胜
朝代：明

石田无主半榛荒，古刹看看瓦砾场。山脊垂头欲宾主，泉声入耳助凄凉。空阶雨过苔侵壁，圮屋春来燕语梁。怪我征轺破寥落，谈玄坐上月痕光。
叹石崇废宅
作者：夏良胜
朝代：明

石氏富非朝夕得，财多元是祸之媒。香尘锦帐无名目，未必贪夫为朵颐。
叹赵烈女
作者：夏良胜
朝代：明

残堞莫云愁欲断，几堆暴骨领锋馀。何如完节只女子，到得收名在史书。末俗似从浇处革，人心真见静中虚。不知折箭还存否，好付男儿学守雎。
吊刘谏议二首
作者：夏良胜
朝代：明

古木青回半夜飔，为添孤愤泣忠词。事君正始非时样，落第于今薄主司。汗竹已刊身后史，谏垣如见镜中丝。燕山秀异多灵物，窦氏诸郎几建祠。肝肠坎坷日纡萦，落日严祠对古城。廷策有怀输蚤见，国忧何意幸终成。忠从寒士心逾壮，人到乡闾议更清。抱愧不能躬展拜，过门愁听夜乌声。
吊刘谏议二首·其一
作者：夏良胜
朝代：明

古木青回半夜飔，为添孤愤泣忠词。事君正始非时样，落第于今薄主司。汗竹已刊身后史，谏垣如见镜中丝。燕山秀异多灵物，窦氏诸郎几建祠。
吊刘谏议二首·其二
作者：夏良胜
朝代：明

肝肠坎坷日纡萦，落日严祠对古城。廷策有怀输蚤见，国忧何意幸终成。忠从寒士心逾壮，人到乡闾议更清。抱愧不能躬展拜，过门愁听夜乌声。
吊忠行
作者：夏良胜
朝代：明

云惨惨，风萧萧，虎皮蒙马尾缠腰。黄河赤羽夜半膳，层冰叠作千夫桥。蹻腾噬贼孤城下，狼烟猎猎侵寒霄。两县四顾无健儿，壮哉二令鼓战频。食尽力穷无奈何，义气奋激冲丹田。丈夫有死在得所，岂必裹尸归远边。肢肉脔喋血如水，瞋目抉裂骂不已。君不见上蔡人思霍父母，谁道包瓜本无杞。百年春雨老耕犁，儿童识得王平西。愧他奔窜终亦死，臭腐自等醯中鸡。更无妻子问，向死复何恨。本为王家生，亦为王家卒。睢州去何远，张许惊再出。莫说死何益，莫说生更好。生死源头梦一场，秋露泠泠原上草。君不见颜杲卿，史官有传名兼收。赠官荫子殊恩录，莫作怨鬼丘园啾。
和三厓寿陈封君竹坡先生七十
作者：夏良胜
朝代：明

少壮薄宦游，老作隐学士。种竹缘江坡，清风日来此。此心虚且贞，对竹颜无泚。扬尘落飘飘，夜雨频磨洗。老劲掣六鳌，渭川不在彼。垂垂雪低枝，寒梢依日起。白发映绿簪，何必论年纪。龙孙呈萧森，断截备国史。椽管秃瓮多，董狐良足儗。丹砂天上来，绯衣忽加尔。故人重相过，无主亦自美。引泉务厚滋，醉日还移祉。威凤谐笙簧，笑歌闻正始。再过三十年，此坡付儿子。
和二泉先生游麻姑诗三首
作者：夏良胜
朝代：明

秋风吹起逸人心，按志仙踪次第寻。溪泛桃红春不断，洞迷烟绿路方深。鹤旋吼树声相入，鹿转晴崖影半阴。最爱黄花供地主，破觥添得几巡斟。平田处处是桑麻，燥土曾经炼彩霞。白石煮来应有术，碧莲开遍未多誇。清饶掬雪三生梦，閒倚撩云半日涯。前路险夷浑不碍，秪须驰使访灵槎。马足轻轻绊暮烟，山隈便坐自怡然。忘归借使解回日，见道何妨不在川。入画王维真有数，留诗玉井更无前。荒坛古木如知觉，肯向麻姑学永年。
和二泉先生游麻姑诗三首·其一
作者：夏良胜
朝代：明

秋风吹起逸人心，按志仙踪次第寻。溪泛桃红春不断，洞迷烟绿路方深。鹤旋吼树声相入，鹿转晴崖影半阴。最爱黄花供地主，破觥添得几巡斟。
和二泉先生游麻姑诗三首·其三
作者：夏良胜
朝代：明

马足轻轻绊暮烟，山隈便坐自怡然。忘归借使解回日，见道何妨不在川。入画王维真有数，留诗玉井更无前。荒坛古木如知觉，肯向麻姑学永年。
和二泉先生游麻姑诗三首·其二
作者：夏良胜
朝代：明

平田处处是桑麻，燥土曾经炼彩霞。白石煮来应有术，碧莲开遍未多誇。清饶掬雪三生梦，閒倚撩云半日涯。前路险夷浑不碍，秪须驰使访灵槎。
和南墩长官写怀
作者：夏良胜
朝代：明

独倚寒斋听漏传，宵残烛影月纷然。老亲药饵相扶久，二竖销磨报可全。有子愿输通籍蚤，事君须念食租前。四方志业还家梦，可是湖湘了百年。
和品士亭玩竹
作者：夏良胜
朝代：明

亭覆春云竹几竿，未教无主客来看。补林药起儒生俗，当户驱回炎吏难。万卷昼帘清入幌，十年夜雨碧馀寒。元功可是谁忘得，欲作秦箫和去鸾。
和孔殷邦宪麻姑胜游二首
作者：夏良胜
朝代：明

料尔年家会，风谈一座秋。道形先石履，清响震山楼。花趁雨争发，鱼亲人自浮。信渠兼隐吏，相与为时谋。谁云冠盖侣，也自解忘机。高谊悲萍梗，官资略显微。泉从石溜下，云与鹤兼飞。落日斜穿径，归来尽染衣。
和孔殷邦宪麻姑胜游二首·其一
作者：夏良胜
朝代：明

料尔年家会，风谈一座秋。道形先石履，清响震山楼。花趁雨争发，鱼亲人自浮。信渠兼隐吏，相与为时谋。
和孔殷邦宪麻姑胜游二首·其二
作者：夏良胜
朝代：明

谁云冠盖侣，也自解忘机。高谊悲萍梗，官资略显微。泉从石溜下，云与鹤兼飞。落日斜穿径，归来尽染衣。
和平麓秋夜作
作者：夏良胜
朝代：明

深夜坐庭华月满，新秋爽气净炎蒸。题诗剔蠹嫌无酒，作字如蝇不用灯。湿露添凉恬睡鹤，西风摇劲起饥鹰。只愁井上梧桐叶，渐渐离披数未能。
和待隐园二十咏
作者：夏良胜
朝代：明

园亭曲曲似山深，有约睢阳著谏林。莫道旧筌真忘却，爱君元是百年心。溟濛酥雨足花台，为报春工次第开。自是主翁深避俗，不须园吏候人来。坐石援琴一曲馀，隔墙鸣鹤乱池鱼。也知识到无声处，绿野堂中恐未如。写却林塘更写山，墨池终日未曾乾。非关有意留踪迹，描画平生与后看。才说宜休梦也清，杖藜今见几人行。昔年丁卯桥边事，别是乾坤一段情。短草蒙茸花半菲，开门徙倚对春晖。野人不解主翁意，谷口年年恨未归。云隈矮屋压筼筜，风雨时时撼草堂。长老相寻谈故事，武侯坐石已非羊。烂菊垂枝傍竹叉，清芬绝胜弄春花。洗觥绕径酣吟赏，为惜西风老岁华。嫩叶柔条押障青，顿教图画失真形。老松怪底生崖壑，不作人家倚屋屏。凿破寒江活水侵，放船随处是山阴。仰天歌罢沧浪曲，落日归鸦已到林。木节疏疏叶渐繁，果奴千树没人看。年来不管浮生计，睡足东窗日几竿。清风桥头思古人，囊无苏君金百斤。田庐仅仅足老我，鸢鱼上下逃形真。棚花别主自成芳，似待诗狂与酒狂。未许悬车消息近，边陲烽火日来忙。超然台高秋半时，幽香自许幽人知。分付西风莫相怨，朝来已放出墙枝。不让西园景致多，洛中输我老摩挲。秪缘恩重怀忧蚤，为倩风篁作浩歌。位先八座裴公府，家近扁舟范蠡湖。见说午桥风骨好，寿时曾入画中无。冰添渠水分馀润，风到松林却半回。进退有机饶自得，更于何处见胚胎。招隐山头第四泉，坐来深汲见奫然。主人一挽天河力，引到方壶已十年。南山真见北山移，莫怪名家擅两奇。好看畦蔬春雨足，许多滋味自家知。道源深处在人求，分得濂溪别院幽。花底酒杯池上钓，年来鱼鸟不相猷。
和待隐园二十咏·其一
作者：夏良胜
朝代：明

园亭曲曲似山深，有约睢阳著谏林。莫道旧筌真忘却，爱君元是百年心。
和待隐园二十咏·其七
作者：夏良胜
朝代：明

云隈矮屋压筼筜，风雨时时撼草堂。长老相寻谈故事，武侯坐石已非羊。
和待隐园二十咏·其三
作者：夏良胜
朝代：明

坐石援琴一曲馀，隔墙鸣鹤乱池鱼。也知识到无声处，绿野堂中恐未如。
和待隐园二十咏·其九
作者：夏良胜
朝代：明

嫩叶柔条押障青，顿教图画失真形。老松怪底生崖壑，不作人家倚屋屏。
和待隐园二十咏·其二
作者：夏良胜
朝代：明

溟濛酥雨足花台，为报春工次第开。自是主翁深避俗，不须园吏候人来。
和待隐园二十咏·其二十
作者：夏良胜
朝代：明

道源深处在人求，分得濂溪别院幽。花底酒杯池上钓，年来鱼鸟不相猷。
和待隐园二十咏·其五
作者：夏良胜
朝代：明

才说宜休梦也清，杖藜今见几人行。昔年丁卯桥边事，别是乾坤一段情。
和待隐园二十咏·其八
作者：夏良胜
朝代：明

烂菊垂枝傍竹叉，清芬绝胜弄春花。洗觥绕径酣吟赏，为惜西风老岁华。
和待隐园二十咏·其六
作者：夏良胜
朝代：明

短草蒙茸花半菲，开门徙倚对春晖。野人不解主翁意，谷口年年恨未归。
和待隐园二十咏·其十
作者：夏良胜
朝代：明

凿破寒江活水侵，放船随处是山阴。仰天歌罢沧浪曲，落日归鸦已到林。
和待隐园二十咏·其十一
作者：夏良胜
朝代：明

木节疏疏叶渐繁，果奴千树没人看。年来不管浮生计，睡足东窗日几竿。
和待隐园二十咏·其十七
作者：夏良胜
朝代：明

冰添渠水分馀润，风到松林却半回。进退有机饶自得，更于何处见胚胎。
和待隐园二十咏·其十三
作者：夏良胜
朝代：明

棚花别主自成芳，似待诗狂与酒狂。未许悬车消息近，边陲烽火日来忙。
和待隐园二十咏·其十九
作者：夏良胜
朝代：明

南山真见北山移，莫怪名家擅两奇。好看畦蔬春雨足，许多滋味自家知。
和待隐园二十咏·其十二
作者：夏良胜
朝代：明

清风桥头思古人，囊无苏君金百斤。田庐仅仅足老我，鸢鱼上下逃形真。
和待隐园二十咏·其十五
作者：夏良胜
朝代：明

不让西园景致多，洛中输我老摩挲。秪缘恩重怀忧蚤，为倩风篁作浩歌。
和待隐园二十咏·其十八
作者：夏良胜
朝代：明

招隐山头第四泉，坐来深汲见奫然。主人一挽天河力，引到方壶已十年。
和待隐园二十咏·其十六
作者：夏良胜
朝代：明

位先八座裴公府，家近扁舟范蠡湖。见说午桥风骨好，寿时曾入画中无。
和待隐园二十咏·其十四
作者：夏良胜
朝代：明

超然台高秋半时，幽香自许幽人知。分付西风莫相怨，朝来已放出墙枝。
和待隐园二十咏·其四
作者：夏良胜
朝代：明

写却林塘更写山，墨池终日未曾乾。非关有意留踪迹，描画平生与后看。
和荅云山塔寺小憩
作者：夏良胜
朝代：明

招提清欲水，不许点尘侵。径曲履痕薄，云封塔影深。佛说幻于古，人心巧似今。几多朝市客，方寸有山林。野寺寻真处，凭高望眼遥。天心留胜槩，人语在层霄。俗气从前避，清歌取次饶。明朝南北梦，嘉会惜寥寥。
和荅云山塔寺小憩·其一
作者：夏良胜
朝代：明

招提清欲水，不许点尘侵。径曲履痕薄，云封塔影深。佛说幻于古，人心巧似今。几多朝市客，方寸有山林。
和荅云山塔寺小憩·其二
作者：夏良胜
朝代：明

野寺寻真处，凭高望眼遥。天心留胜槩，人语在层霄。俗气从前避，清歌取次饶。明朝南北梦，嘉会惜寥寥。
和荅崇道写怀二十咏
作者：夏良胜
朝代：明

几年移屋入山深，曾约烟霞老住林。悔却出来归已晚，山灵应笑负初心。云满秋江月满台，江南风景梦中开。喜心倒极翻悲壮，一纸家书万里来。水火都消一念馀，盆池风浪足游鱼。眼前有物皆真境，坐到心斋亦自如。不为南人便北山，白云飞尽泪痕乾。于今谁在中朝隐，才著冠裳已厌看。雨回炎毒蚤秋清，瘦马驱驰怯泞行。独见晚山归路好，数声高鸟似关情。三十年过浪食菲，愧无佳句似元晖。名园何处追呼赏，不见山公倒载归。春深谷口种筼筜，莫负坡仙咏雪堂。相对若为租税客，不须抵掌笑屠羊。世路纷纷又几叉，一场春梦一番花。经旬溽雨蒸炎毒，怪杀潢污落井华。览镜翻疑两鬓青，几人尘世解逃形。东风不著闲花柳，谁写天真入翠屏。新竹数茎明月侵，半窗光影半窗阴。巡檐欲共分良夜，不学相如赋上林。灵椿倚屋绿云繁，潦倒停杯一笑看。昨夜秋涛新入枕，篷居堪作定风竿。遭逢此日还此时，一觞一咏谁相知。半筵凉月自宾主，不管鸣蝉高树枝。于今方信墨磨人，岛瘦郊寒郢匠斤。检点漫成才百首，知无一字逼唐真。短壑长松老架芳，潜移谷狠与山狂。孤云杳杳飞来鹤，似为诗人索债忙。见说秋来铁骑多，寒分塞月影摩挲。多忧懒作征夫怨，老将知谁解雅歌。冰盘行菜不厌足，呼童煮茗撑江湖。放帘独坐亦自好，门外故人来有无。鲈鱼苦系张公子，一叶扁舟江上回。莫向园丁问生理，于今老鹤几番胎。谋国吁筹开布泉，涓涓滴滴涴眉然。明农若为匡时策，自把犁锄望有年。榻连午院逐阴移，吟得诗成字字奇。客邸情怀归路景，几多心事几相知。青精饱饭更无求，丈席相期为探幽。愧我果为迂拙累，不知何以赞王猷。
和荅崇道写怀二十咏·其一
作者：夏良胜
朝代：明

几年移屋入山深，曾约烟霞老住林。悔却出来归已晚，山灵应笑负初心。
和荅崇道写怀二十咏·其七
作者：夏良胜
朝代：明

春深谷口种筼筜，莫负坡仙咏雪堂。相对若为租税客，不须抵掌笑屠羊。
和荅崇道写怀二十咏·其三
作者：夏良胜
朝代：明

水火都消一念馀，盆池风浪足游鱼。眼前有物皆真境，坐到心斋亦自如。
和荅崇道写怀二十咏·其九
作者：夏良胜
朝代：明

览镜翻疑两鬓青，几人尘世解逃形。东风不著闲花柳，谁写天真入翠屏。
和荅崇道写怀二十咏·其二
作者：夏良胜
朝代：明

云满秋江月满台，江南风景梦中开。喜心倒极翻悲壮，一纸家书万里来。
和荅崇道写怀二十咏·其二十
作者：夏良胜
朝代：明

青精饱饭更无求，丈席相期为探幽。愧我果为迂拙累，不知何以赞王猷。
和荅崇道写怀二十咏·其五
作者：夏良胜
朝代：明

雨回炎毒蚤秋清，瘦马驱驰怯泞行。独见晚山归路好，数声高鸟似关情。
和荅崇道写怀二十咏·其八
作者：夏良胜
朝代：明

世路纷纷又几叉，一场春梦一番花。经旬溽雨蒸炎毒，怪杀潢污落井华。
和荅崇道写怀二十咏·其六
作者：夏良胜
朝代：明

三十年过浪食菲，愧无佳句似元晖。名园何处追呼赏，不见山公倒载归。
和荅崇道写怀二十咏·其十
作者：夏良胜
朝代：明

新竹数茎明月侵，半窗光影半窗阴。巡檐欲共分良夜，不学相如赋上林。
和荅崇道写怀二十咏·其十一
作者：夏良胜
朝代：明

灵椿倚屋绿云繁，潦倒停杯一笑看。昨夜秋涛新入枕，篷居堪作定风竿。
和荅崇道写怀二十咏·其十七
作者：夏良胜
朝代：明

鲈鱼苦系张公子，一叶扁舟江上回。莫向园丁问生理，于今老鹤几番胎。
和荅崇道写怀二十咏·其十三
作者：夏良胜
朝代：明

于今方信墨磨人，岛瘦郊寒郢匠斤。检点漫成才百首，知无一字逼唐真。
和荅崇道写怀二十咏·其十九
作者：夏良胜
朝代：明

榻连午院逐阴移，吟得诗成字字奇。客邸情怀归路景，几多心事几相知。
和荅崇道写怀二十咏·其十二
作者：夏良胜
朝代：明

遭逢此日还此时，一觞一咏谁相知。半筵凉月自宾主，不管鸣蝉高树枝。
和荅崇道写怀二十咏·其十五
作者：夏良胜
朝代：明

见说秋来铁骑多，寒分塞月影摩挲。多忧懒作征夫怨，老将知谁解雅歌。
和荅崇道写怀二十咏·其十八
作者：夏良胜
朝代：明

谋国吁筹开布泉，涓涓滴滴涴眉然。明农若为匡时策，自把犁锄望有年。
和荅崇道写怀二十咏·其十六
作者：夏良胜
朝代：明

冰盘行菜不厌足，呼童煮茗撑江湖。放帘独坐亦自好，门外故人来有无。
和荅崇道写怀二十咏·其十四
作者：夏良胜
朝代：明

短壑长松老架芳，潜移谷狠与山狂。孤云杳杳飞来鹤，似为诗人索债忙。
和荅崇道写怀二十咏·其四
作者：夏良胜
朝代：明

不为南人便北山，白云飞尽泪痕乾。于今谁在中朝隐，才著冠裳已厌看。
和邵二泉先生待麻姑泉一首
作者：夏良胜
朝代：明

为取深青洗却迂，石梁趺坐正刚予。匣中宝剑腾还否，天上银河落未如。饮雪香分归洞侣，佩环声碎宴池馀。沧桑果是无根说，会见何人去恶书。
咏十月十五夜月二首
作者：夏良胜
朝代：明

坐深华月冷侵裾，秋去人间我自知。影射阴阳遭地隔，光摇星汉与天垂。昨宵未到十分满，后夜却愁些子亏。损益由来割昏晓，更于何处问元龟。碧天流月如秋否，依旧山河一镜移。丹叶飘风散云影，青娥惯冷浴冰池。残年两度光仍好，今夜三更睡较迟。秪恐分身照闺怨，寒衣犹未到边陲。
咏十月十五夜月二首·其一
作者：夏良胜
朝代：明

坐深华月冷侵裾，秋去人间我自知。影射阴阳遭地隔，光摇星汉与天垂。昨宵未到十分满，后夜却愁些子亏。损益由来割昏晓，更于何处问元龟。
咏十月十五夜月二首·其二
作者：夏良胜
朝代：明

碧天流月如秋否，依旧山河一镜移。丹叶飘风散云影，青娥惯冷浴冰池。残年两度光仍好，今夜三更睡较迟。秪恐分身照闺怨，寒衣犹未到边陲。
哀征夫
作者：夏良胜
朝代：明

西风听鸣镝，马首云已东。征夫诜诜行，惨淡尘烟中。潢池恣狗鼠，崩骞并元戎。霜重铁衣冷，奔突驱群？。杀气日未薄，岂必三刑同。旧鬼乌啄肉，新鬼号瑶空。寒月照营白，暝色霏濛濛。岂不念妻儿，饥冻垂飞蓬。北里倾尊醁，南邻烧烛红。岁暮未归得，何当思挂弓。
哀征夫
作者：夏良胜
朝代：明
体裁：古风

西风听鸣镝，马首云已东。征夫诜诜行，惨淡尘烟中。潢池恣狗鼠，崩骞并元戎。霜重铁衣冷，奔突驱群�。杀气日未薄，岂必三刑同。旧鬼乌啄肉，新鬼号瑶空。寒月照营白，暝色霏濛濛。岂不念妻儿，饥冻垂飞蓬。北里倾尊醁，南邻烧烛红。岁暮未归得，何当思挂弓。
啜茶
作者：夏良胜
朝代：明

故乡茶叶异乡烹，添得吟肠一味清。水凿冰崖凝碧椀，火翻雪浪覆青瓶。含鎗谩说呈新品，带脚从今减旧声。愧我相知无谏议，也须三椀坐严更。
啜茶
作者：夏良胜
朝代：明
体裁：七言律诗

故乡茶叶异乡烹，添得吟肠一味清。水凿冰崖凝碧碗，火翻雪浪覆青瓶。含鎗谩说呈新品，带脚从今减旧声。愧我相知无谏议，也须三碗坐严更。
喜得酒联句
作者：夏良胜
朝代：明

荒村难问市，古刹倒芳樽。强饮开怀抱，沈酣罢讨论。欹枕无多梦，连床更几人。明朝回马首，归路莫逡巡。
坐亭有感与友清话二首
作者：夏良胜
朝代：明

微暑侵凉晴半阴，养花天为主人深。除教蔓草开三径，恨不松根长百寻。东郭梵音鲸入壑，西山瀑布练飞岑。坐中有客闲评史，几见丹心照古今。送归春事已阑珊，雨惹云衣万叠峦。愧我无诗虚好景，多君有力障狂澜。水心亭子论心会，虚白堂中袖手观。击缶浩歌箕踞稳，自家风味欲无官。
坐亭有感与友清话二首·其一
作者：夏良胜
朝代：明

微暑侵凉晴半阴，养花天为主人深。除教蔓草开三径，恨不松根长百寻。东郭梵音鲸入壑，西山瀑布练飞岑。坐中有客闲评史，几见丹心照古今。
坐亭有感与友清话二首·其二
作者：夏良胜
朝代：明

送归春事已阑珊，雨惹云衣万叠峦。愧我无诗虚好景，多君有力障狂澜。水心亭子论心会，虚白堂中袖手观。击缶浩歌箕踞稳，自家风味欲无官。
墨竹
作者：夏良胜
朝代：明

一幅写真竹，依然老嫩茎。不惊风雨梦，深倚雪霜明。有影浓且淡，无根枯复荣。诗魂偏入格，聊寄故人情。
夜别毛汝健集古一绝
作者：夏良胜
朝代：明

碧天如洗夜云轻，犹与殷勤唱渭城。莫道两京非远别，不如行路本无情。
天寿山三十韵
作者：夏良胜
朝代：明

列圣联宾驭，开山閟玄灵。熊罴俨象魏，喉嗌限边庭。文皇主万国，武略呵六丁。南天立斧扆，北漠空毡屏。诏檄靖氛祲，弧矢威麋泠。仁宗薄世祚，章帝垂遥青。文人号宣朗，载籍辉繁星。英庙驻狩辙，策士惊羸瓶。穹庐覆真主，臣妾居靡宁。回天入缵服，杰阁图渠形。两朝定主鬯，多难携常经。外蛇就藩府，永巷辞严扃。殿色日炯炯，宫流夜溁溁。柴桑犬睡屋，荻藻渔翻汀。老农问旱魃，乐腊功玄冥。升平见歌舞，贤俊易岧嵉。梦觉过百岁，垣墉谁一听。风愆布后轨，剑舄分遗馨。六驾宫车晏，八音山谷停。木天元有撰，铁笔已忘硎。汉原陪翼亮，秦祀增光荧。谩记鼎湖谶，毋刊狠石铭。龙髯攀弰角，凤翥献翘翎。午夜风潜壑，霜天月在坰。虎丘干象纬，骊阜失崤泾。贱臣愧肉食，闵世随漂萍。分行拜釐祝，五云和露零。老马先主心，腐草后秋萤。长夜代烛光，冷石殊醉醒。天地有常主，断鳌撑北溟。
天潢留辅为叶先生题
作者：夏良胜
朝代：明

满腔浑是染丹青，王国专班小傅霖。鸿桷人多驰宦志，鹈梁谁更动乡心。河间正协匡时制，董子元无抱膝吟。前席虚怀咨对便，一帘风月伴书淫。
太学生潘子春归寿其母谒予请颂为之赋采衣三章俾归以庆焉·其一
作者：夏良胜
朝代：明
体裁：古风

采衣新兮，归子舞于庭兮。母兮母兮，寿且贞兮。羞子珍兮，子之乐也真兮。
宿中方寺三首
作者：夏良胜
朝代：明

永夜便僧话，茶膏一味真。破墙通月色，空阁接云亲。切切笛中雨，浮浮瓮底春。五更清梦晓，门放欲来人。避嚣来野寺，学静惯参禅。般若台风静，多罗树雨连。老龙寒剑影，孤鹤避茶烟。玄到无言处，推窗一枕眠。绝巘冯虚望大江，江花似浴白鸥双。自家适意闲藜杖，隔岸愁声老木梆。吊古岂无刍比玉，崇文直有笔如杠。村深寂寂无人到，山月茅檐照睡厖。
宿中方寺三首·其一
作者：夏良胜
朝代：明

永夜便僧话，茶膏一味真。破墙通月色，空阁接云亲。切切笛中雨，浮浮瓮底春。五更清梦晓，门放欲来人。
宿中方寺三首·其三
作者：夏良胜
朝代：明

避嚣来野寺，学静惯参禅。般若台风静，多罗树雨连。老龙寒剑影，孤鹤避茶烟。玄到无言处，推窗一枕眠。
宿中方寺三首·其二
作者：夏良胜
朝代：明

绝巘冯虚望大江，江花似浴白鸥双。自家适意闲藜杖，隔岸愁声老木梆。吊古岂无刍比玉，崇文直有笔如杠。村深寂寂无人到，山月茅檐照睡厖。
宿公馆与舜俞年兄夜话
作者：夏良胜
朝代：明

分宴江头春几度，巡檐笑语此宵中。万家烟火旧城郭，百里风光今异同。暝隔短墙索花品，月移当径问诗筒。明朝别有桥山赋，残角声悲接晓钟。
宿崇梵寺二首
作者：夏良胜
朝代：明

才离城市即山林，古刹停骖一解襟。我欲静中还有得，谁言删后不须吟。茶椀润枯烟灶湿，酒杯销泪烛痕深。相逢尽话浮生梦，梦觉浮生只此心。谁解挥戈却日光，年来年去自家忙。世情落落话移榻，心绪忉忉笑举觞。声入北风毛欲树，梦回南国背多芒。不如袖袖无关系，到得浮沈老道场。
宿崇梵寺二首·其一
作者：夏良胜
朝代：明

才离城市即山林，古刹停骖一解襟。我欲静中还有得，谁言删后不须吟。茶椀润枯烟灶湿，酒杯销泪烛痕深。相逢尽话浮生梦，梦觉浮生只此心。
宿崇梵寺二首·其一
作者：夏良胜
朝代：明
体裁：七言律诗

才离城市即山林，古刹停骖一解襟。我欲静中还有得，谁言删后不须吟。茶碗润枯烟灶湿，酒杯销泪烛痕深。相逢尽话浮生梦，梦觉浮生只此心。
宿崇梵寺二首·其二
作者：夏良胜
朝代：明

谁解挥戈却日光，年来年去自家忙。世情落落话移榻，心绪忉忉笑举觞。声入北风毛欲树，梦回南国背多芒。不如袖袖无关系，到得浮沈老道场。
寓松溪寺联句
作者：夏良胜
朝代：明

立马松溪寺，长风扫断桥。逢僧无故老，磨石记前朝。崖古树遮目，台荒草没腰。坐陪清话久，鄙吝顿然消。
寓汝川和高宪伯先生赏牡丹诗
作者：夏良胜
朝代：明

自与孤寒别老根，洛阳台上几争论。两家色样专芳味，一阵东风受主恩。玉带也曾占宰相，金樽随处闹王孙。谁能拔此挥吟赏，多种桑麻补厚坤。
对月书怀
作者：夏良胜
朝代：明

厌家思作客，客久梦还家。两睫抉此月，寸心纷似麻。亏盈真有度，南北更无差。岑寂谁驱得，开尘放瓮霞。
对雪二首
作者：夏良胜
朝代：明

积雪堆还堕，贪心欲占秋。桥迟驱蹇策，江晓打鱼舟。山向云中老，人如画里游。僵眠饿茅屋，歌舞乱南楼。夜雪密于昼，春寒忽过秋。忙搊东郭履，不见子猷舟。枝压鸟争啄，花浓蝶怕游。望中浑一色，何处认琼楼。
对雪二首·其一
作者：夏良胜
朝代：明

积雪堆还堕，贪心欲占秋。桥迟驱蹇策，江晓打鱼舟。山向云中老，人如画里游。僵眠饿茅屋，歌舞乱南楼。
对雪二首·其二
作者：夏良胜
朝代：明

夜雪密于昼，春寒忽过秋。忙搊东郭履，不见子猷舟。枝压鸟争啄，花浓蝶怕游。望中浑一色，何处认琼楼。
寿周天德母七十
作者：夏良胜
朝代：明

好风催煖上梅枝，香落佳儿舞袖垂。堂上尽堪娱寿母，人间元自有瑶池。青冥细斫天台近，浴日刚从海屋离。归箧琅琅珠玉富，白云经岁绕峨眉。
寿杨玉峰先生八十
作者：夏良胜
朝代：明

晴霞绚朝日，相对玉峰高。白发明蓬矢，青樽送海桃。洛中应主社，林下已忘骚。何处寻司马，斑衣未二毛。
寿萱
作者：夏良胜
朝代：明

开济归才望，江湖成倦游。萱花清昼梦，堂背暮山秋。范妪支家造，苏郎抱国忧。黄花三十度，祈伴寿樽讴。
寿静轩赵隐君七十诗
作者：夏良胜
朝代：明

青鞋白氎成小隐，韦曲杜陵称旧家。京国不来闲里梦，风霜应放鬓边花。朱酡颜驻凭丹药，尺五云高望玉芽。恐过十年非渭老，陇梅春信忆天涯。
山房夜话
作者：夏良胜
朝代：明

丈室清于洗，玄玄正可谈。放帘分月碎，迎户半风含。人寿岂无百，浮生只有三。抟鹏争欲上，征雁几回南。绕砌浇金菊，临轩数玉簪。茶精搜句涩，酒力助歌酣。岐路谁曾泣，迷途马更谙。芳心难妥贴，短发易差鬖。话到忘忧处，行储欠一担。
山游荅同志
作者：夏良胜
朝代：明

散策行迂路，离离坐石桥。柳烟依日睡，花雨趁风飘。大笑逢开口，相期怕折腰。深杯冯自酌，清韵倩人敲。家食本同舍，官资拟共寮。尘心无地著，客气有冰消。风月本人分，乾坤定我交。若知难重担，何以荅清朝。后望须刊竹，初心学理苗。看云还绝巘，乘月欲通宵。臣节千年重，君门万里遥。无端发长恨，画角一声谯。
山行
作者：夏良胜
朝代：明

古林阴木欲无冈，孤棱冉郁撑穹苍。铮铮万籁惊残梦，阳乌走曜衣麻桑。腔中湛湛无何有，川上晴光花间柳。老农日日理生涯，数口命悬田百亩。野云洞口为谁开，青峰个个迎人来。大颠解我文学会，一肩稳挈诗囊陪。二难四美一时集，许多眼界閒收拾。却费将军五万笺，笔锋扫秃烟犹湿。洗觥命酌还自讴，山花笑上游人头。花香簌簌落酒魄，嘹嘹野鹤舒青眸。春和却也有秋爽，不独兰亭解心赏。浪云今日非古人，德星昨夜禅关朗。
归途值雨二首
作者：夏良胜
朝代：明

年年惯见清明雨，今日恰遭行路中。青毡捉襟泣双脚，石燕拂羽迎斜风。冢边处处哭新鬼，墙外纷纷飞乱红。瘦马冲泥逐光景，眼中细草碧摇空。短蓑破盖风力弱，从官归骑如行云。楚客不厌一宵雨，燕市虚过三月春。牧笛远远牛饭去，村鼓逢逢鸡啄群。茅檐野老社公语，何日炙背还曛曛。
归途值雨二首·其一
作者：夏良胜
朝代：明

年年惯见清明雨，今日恰遭行路中。青毡捉襟泣双脚，石燕拂羽迎斜风。冢边处处哭新鬼，墙外纷纷飞乱红。瘦马冲泥逐光景，眼中细草碧摇空。
归途值雨二首·其二
作者：夏良胜
朝代：明

短蓑破盖风力弱，从官归骑如行云。楚客不厌一宵雨，燕市虚过三月春。牧笛远远牛饭去，村鼓逢逢鸡啄群。茅檐野老社公语，何日炙背还曛曛。
归途有感联句
作者：夏良胜
朝代：明

昨宵霏雨作秋声，为洗尘途待我行。水合宫商添节奏，山横翠黛转分明。风便马足轻三舍，露蘸林梢湿两肱。天与游人送清景，无端诗思一时生。
当祀遇雨有感
作者：夏良胜
朝代：明

山麓春云覆黄屋，雨丝脉脉送衰颜。忽来归鹤坐松滴，却换野猿啼莫殷。几处陵原开别殿，长留弓剑在人间。妙香隐隐祠官祝，萧索微臣掩袖还。
得乡茶有感
作者：夏良胜
朝代：明

摘来采采满筐云，野味全凭水火匀。千片碎分千里月，一囊收拾一年春。玉川格局字字古，雀舌名头处处新。洗手拆封如见面，却惊身是异乡人。
惜别家兄十二咏
作者：夏良胜
朝代：明

忽去忽来如寤寐，相违相见已忘言。望尘独倚长亭下，勒马难回落木边。家信劳兄三载梦，官箴费我五更眠。浮云好似憎怀抱，明日楚江今日燕。忆弟郢船棹更疾，送兄冀马行偏迟。异乡同气重留恋，一日万里分路岐。刀圭吐纳还自爱，平生温饱恒观颐。粗布大被及蚤制，频频为卜归来期。孤鸿高骞志在远，双凤食竹不长群。裹药却病思见弟，牵衣割爱苦事君。抱琴便作思归引，储钱为买抛青春。闻道乡郊尚多垒，厚集战士方如云。来时葛衣畏杲日，别去尽脱轻罗裳。喜根天性翻作怨，愁向人前却类狂。加餐谩说长为客，饮水方知不似乡。故园花鸟如相候，时有青州来短墙。行路莫计几多日，不到家时行未休。孤侄拍手迎门笑，老母望眼依闾愁。开土近山宜树栗，引泉入沼容方舟。结交旧有陶与谢，相招时作东湖游。还家短日思永日，行路无情元有情。天涯手足向分袂，故国山水寒齐盟。不妨深雪压篷屋，秪愁缺月临孤城。谷口子真韩吏部，逢人惟说泪交横。借楼曾当望云亭，三岁寒宵梦杳冥。苏子连床成偶合，狄公踪迹厌丹青。相逢欲话还无语，忍别沈酣尚怕醒。疋马郊关轻万里，为贪西谷煮寒冰。十年不作江湖游，今日重来缓我忧。女柩才归土未掩，妻骸束縳岁已周。官常苦系甘贫病，家祸因仍谁怨尤。江南不独赋庾信，摇落更多悲早秋。懒心避俗通三昧，恩义驱人说二难。捩柁风生催郢客，出门云杳入燕山。纵横士马悲途梗，惯熟楼台当旅还。举目烟霄有征雁，几时书帛寄乡关。寒郊佳处总堪悲，仗剑南行远我师。入路便知归有日，到家翻忆别多时。百忧欲洒千行泪，两地难禁半夜思。宦学恶怀谁共赋，满床纤管不成词。冷风吹落归湖雁，霜月照寒啼树乌。山县且听更鼓响，江乡须避夜灯疏。肃清门户远城郭，整理冠裳拜帝都。愧我尚为升斗累，洛中思见马君无。投檄云归便放舟，大兄真为掩吾羞。贾生应悔无长策，崔氏从前下冗流。恬退特书真宰奏，告身超格后人收。是非不必论今昔，深锁松筠禾黍秋。
惜别家兄十二咏·其一
作者：夏良胜
朝代：明

忽去忽来如寤寐，相违相见已忘言。望尘独倚长亭下，勒马难回落木边。家信劳兄三载梦，官箴费我五更眠。浮云好似憎怀抱，明日楚江今日燕。
惜别家兄十二咏·其七
作者：夏良胜
朝代：明

借楼曾当望云亭，三岁寒宵梦杳冥。苏子连床成偶合，狄公踪迹厌丹青。相逢欲话还无语，忍别沈酣尚怕醒。疋马郊关轻万里，为贪西谷煮寒冰。
惜别家兄十二咏·其三
作者：夏良胜
朝代：明

孤鸿高骞志在远，双凤食竹不长群。裹药却病思见弟，牵衣割爱苦事君。抱琴便作思归引，储钱为买抛青春。闻道乡郊尚多垒，厚集战士方如云。
惜别家兄十二咏·其九
作者：夏良胜
朝代：明

懒心避俗通三昧，恩义驱人说二难。捩柁风生催郢客，出门云杳入燕山。纵横士马悲途梗，惯熟楼台当旅还。举目烟霄有征雁，几时书帛寄乡关。
惜别家兄十二咏·其二
作者：夏良胜
朝代：明

忆弟郢船棹更疾，送兄冀马行偏迟。异乡同气重留恋，一日万里分路岐。刀圭吐纳还自爱，平生温饱恒观颐。粗布大被及蚤制，频频为卜归来期。
惜别家兄十二咏·其五
作者：夏良胜
朝代：明

行路莫计几多日，不到家时行未休。孤侄拍手迎门笑，老母望眼依闾愁。开土近山宜树栗，引泉入沼容方舟。结交旧有陶与谢，相招时作东湖游。
惜别家兄十二咏·其八
作者：夏良胜
朝代：明

十年不作江湖游，今日重来缓我忧。女柩才归土未掩，妻骸束縳岁已周。官常苦系甘贫病，家祸因仍谁怨尤。江南不独赋庾信，摇落更多悲早秋。
惜别家兄十二咏·其六
作者：夏良胜
朝代：明

还家短日思永日，行路无情元有情。天涯手足向分袂，故国山水寒齐盟。不妨深雪压篷屋，秪愁缺月临孤城。谷口子真韩吏部，逢人惟说泪交横。
惜别家兄十二咏·其十
作者：夏良胜
朝代：明

寒郊佳处总堪悲，仗剑南行远我师。入路便知归有日，到家翻忆别多时。百忧欲洒千行泪，两地难禁半夜思。宦学恶怀谁共赋，满床纤管不成词。
惜别家兄十二咏·其十一
作者：夏良胜
朝代：明

冷风吹落归湖雁，霜月照寒啼树乌。山县且听更鼓响，江乡须避夜灯疏。肃清门户远城郭，整理冠裳拜帝都。愧我尚为升斗累，洛中思见马君无。
惜别家兄十二咏·其十二
作者：夏良胜
朝代：明

投檄云归便放舟，大兄真为掩吾羞。贾生应悔无长策，崔氏从前下冗流。恬退特书真宰奏，告身超格后人收。是非不必论今昔，深锁松筠禾黍秋。
惜别家兄十二咏·其四
作者：夏良胜
朝代：明

来时葛衣畏杲日，别去尽脱轻罗裳。喜根天性翻作怨，愁向人前却类狂。加餐谩说长为客，饮水方知不似乡。故园花鸟如相候，时有青州来短墙。
惜淮阴
作者：夏良胜
朝代：明

英雄落落苦沈埋，赤手扶炎亦壮哉。借使夜亡非相国，谁怀斗印上高台。钟宝深藏悍妇刀，纵拳更合罪谁曹。若非平勃交欢力，汉业真如燎毳毛。
惜淮阴·其一
作者：夏良胜
朝代：明

英雄落落苦沈埋，赤手扶炎亦壮哉。借使夜亡非相国，谁怀斗印上高台。
惜淮阴·其二
作者：夏良胜
朝代：明

钟宝深藏悍妇刀，纵拳更合罪谁曹。若非平勃交欢力，汉业真如燎毳毛。
拟骚赠崇道归寿鸣皋先生
作者：夏良胜
朝代：明
体裁：古风

鹤鸣皋兮奚求，羽毨兮惟脩。衣玉雪兮云岫，濯江波兮月洲。有丹渥兮莫售，巢老松兮惊髯虬。烟萝风籁兮与�，高轩乘兮胫之羞。青田有子兮方岁周，和鸣唳兮九秋。连翮干霄兮清都，游绦旋光兮仪收。投饵饼兮不受，引吭而嘎兮悲啾。㩳身奋翼兮向南州，回翔兮故丘。老稚往观兮夷犹，江夏有楼兮栖休。飞上下兮天光流，露滴兮发萧幽。玄圃开而舞鹿兮呦呦，仙子跨兮翱游。白而苍兮斯寿，子来兮来兮，偕凤兮鸣周。
拟骚赠萧都宪先生还蜀
作者：夏良胜
朝代：明

嗟岐路之欹倾兮，胡追逐而缤纷。舟放楫兮山之岑，车错毂兮江之濆。直夫后皇之易化兮，兰萎畹而树榛。跃健马兮腰垂弸，嘅燕赵之慷慨兮不若古，生兹毒丑兮熟与衡。畎亩战场兮耒耜，兵鼓坎坎兮云征。血腻草兮和雨腥，沆？千里兮无完城。羌守臣之引咎兮，脱簪组而自絇。刑探饴而思恍怆兮，噤咭隔而谁语。天子明见兮时艰尔处，符匪专握兮囷械乃茹。驱犬羊兮抟翼虎，戢若勚兮准若辜。事靡盬兮旋复而所。揽涕泪而感旷荡兮无涯，夜耿耿兮不寐。思奋报兮帅厉，神歘忽兮天之际。铁鏦铮兮马嘶，惊觉兮舞昌被。如醉兮如痴，日坎廪兮天子知。噫是贞坚兮拂所施，无抑郁以毙兮徒伤悲。有涣命兮允归，康复泰兮秉机，知？负初兮夫奚疑归。分归兮九秋，风瑟瑟兮潦水收。木叶下兮寒露绸，旋车兮道之周。雁廱廱兮南幽，蟋蟀宵征兮啾啾。容与兮夷犹，心摇摇兮禾黍丘。仰象魏兮在袖，岂长往兮叹休。巫山高兮云依，峡水清兮星移。方有书兮药有苗，师赤松兮友子乔。身健便兮拟嫖姚，徙倚夷兮逍遥。蕙可佩兮芰可衣，鹤和鸣兮鸥狎飞。毋曰乐憺憺兮将忘机。超氛埃兮淑丽，贞臣匪放兮省疚瘵之希微。发种种兮飒如其稀，心怦怦兮如遗。有梦兮不违，有坐兮向墀。居高兮体卑，哀剥落兮方离。披鸟敛翼兮欲安栖，绸缪桑土兮胡尔迟。恩衔义结兮草木知，将感召而来兮天朝羽仪。
拟骚赠萧都宪先生还蜀
作者：夏良胜
朝代：明
体裁：古风

嗟岐路之欹倾兮，胡追逐而缤纷。舟放楫兮山之岑，车错毂兮江之濆。直夫后皇之易化兮，兰萎畹而树榛。跃健马兮腰垂弸，嘅燕赵之慷慨兮不若古，生兹毒丑兮熟与衡。畎亩战场兮耒耜，兵鼓坎坎兮云征。血腻草兮和雨腥，沆�千里兮无完城。羌守臣之引咎兮，脱簪组而自絇。刑探饴而思恍怆兮，噤咭隔而谁语。天子明见兮时艰尔处，符匪专握兮囷械乃茹。驱犬羊兮抟翼虎，戢若勚兮准若辜。事靡盬兮旋复而所。揽涕泪而感旷荡兮无涯，夜耿耿兮不寐。思奋报兮帅厉，神歘忽兮天之际。铁鏦铮兮马嘶，惊觉兮舞昌被。如醉兮如痴，日坎廪兮天子知。噫是贞坚兮拂所施，无抑郁以毙兮徒伤悲。有涣命兮允归，康复泰兮秉机，知�负初兮夫奚疑归。分归兮九秋，风瑟瑟兮潦水收。木叶下兮寒露绸，旋车兮道之周。雁廱廱兮南幽，蟋蟀宵征兮啾啾。容与兮夷犹，心摇摇兮禾黍丘。仰象魏兮在袖，岂长往兮叹休。巫山高兮云依，峡水清兮星移。方有书兮药有苗，师赤松兮友子乔。身健便兮拟嫖姚，徙倚夷兮逍遥。蕙可佩兮芰可衣，鹤和鸣兮鸥狎飞。毋曰乐憺憺兮将忘机。超氛埃兮淑丽，贞臣匪放兮省疚瘵之希微。发种种兮飒如其稀，心怦怦兮如遗。有梦兮不违，有坐兮向墀。居高兮体卑，哀剥落兮方离。披鸟敛翼兮欲安栖，绸缪桑土兮胡尔迟。恩衔义结兮草木知，将感召而来兮天朝羽仪。
挽周文明
作者：夏良胜
朝代：明

闽学师先觉，楚歌悲后生。相思不相见，秋雨暮山横。
挽易内翰妻祖
作者：夏良胜
朝代：明

我生与君未识面，掉笔难教续楚歌。太史有连图永迹，墨痕翻作泪痕多。
挽春二首
作者：夏良胜
朝代：明

规将好景辏春华，朝士装成处士家。夜雨忽添枝上叶，东风犹拂鬓边花。鸟如唤我梦初断，山似羞人云半遮。却怪此身羁宦辙，无多缘分伴烟霞。野寺寻芳著屐忙，雨花沾袖趁风香。从头捡点伤春事，抚掌瞢腾过日光。黄四娘来迎笑脸，杜工部已破愁肠。流年去去谁留住，大债如天次第偿。
挽春二首·其一
作者：夏良胜
朝代：明

规将好景辏春华，朝士装成处士家。夜雨忽添枝上叶，东风犹拂鬓边花。鸟如唤我梦初断，山似羞人云半遮。却怪此身羁宦辙，无多缘分伴烟霞。
挽春二首·其二
作者：夏良胜
朝代：明

野寺寻芳著屐忙，雨花沾袖趁风香。从头捡点伤春事，抚掌瞢腾过日光。黄四娘来迎笑脸，杜工部已破愁肠。流年去去谁留住，大债如天次第偿。
挽李从事母
作者：夏良胜
朝代：明

贼来夫就縳，贼去妇欲捐。赎身尚可百，挥金安惜千。赤手捍锋刃，死心良可镌。亦有几男儿，鱼肉终无传。
挽林节妇
作者：夏良胜
朝代：明

掩袖黄昏泪，深闺白发新。不缘身后语，能系未亡人。有子承衰谢，无家合苦辛。君恩还士论，赢得对苍旻。
挽白司厅表之
作者：夏良胜
朝代：明

世为衣冠重，文兼道义名。夏官思赞理，天部写铭旌。夜月秋亭古，春风晚棹轻。旧游元是梦，寒骨照山明。
挽西园江先生
作者：夏良胜
朝代：明

怪底妖氛犯法星，薤歌愁断路人情。宪纲秋色台中草，史笔春官石上铭。鹤病故园怀旧主，虬蟠丘首护先生。西风不减诸郎恨，吹落寒乌夜夜声。
挽陶纯甫
作者：夏良胜
朝代：明

纷纷入世路，生死竟如何。两县野棠合，西曹旧案多。濠梁遗好伴，薤露踏哀歌。萧索盱眙墓，还看宿草么。
挽陶郡幕廷佐
作者：夏良胜
朝代：明

青门回巷月，白杨飞岸云。萧瑟入清夜，衣冠疑故人。空悬丝五两，怅望剑孤津。宰木看看拱，秋涛隐泪痕。
挽饶惠徵
作者：夏良胜
朝代：明

富媪销魂贫失母，棺声惊发汝滨硎。助边卜氏将军署，入郭庞公处士星。生死无缘逃大块，文章有幸托思亭。子规啼夜娟娟月，风泪深痕宰树青。
敬和堂尊洪先生西征二首
作者：夏良胜
朝代：明

将星垂曜烛西南，江汉师行惯解骖。鸟道层空千里阁，旌头划破半江岚。雪深淮蔡须成算，夜宴宾僚未易参。露布驰功报天子，脱衣沽酒壮歌酣。老健真逾马据鞍，封侯不道丈夫难。阵图石上书千卷，钗钏途中菜几盘。壮略春分江雨断，雅歌夜逼蜀山寒。安排凯乐迎归节，虎拜蜩蝉换豸冠。
敬和堂尊洪先生西征二首·其一
作者：夏良胜
朝代：明

将星垂曜烛西南，江汉师行惯解骖。鸟道层空千里阁，旌头划破半江岚。雪深淮蔡须成算，夜宴宾僚未易参。露布驰功报天子，脱衣沽酒壮歌酣。
敬和堂尊洪先生西征二首·其二
作者：夏良胜
朝代：明

老健真逾马据鞍，封侯不道丈夫难。阵图石上书千卷，钗钏途中菜几盘。壮略春分江雨断，雅歌夜逼蜀山寒。安排凯乐迎归节，虎拜蜩蝉换豸冠。
春日郊行
作者：夏良胜
朝代：明

春来三月好，景足四郊中。豁豁羁怀放，骙骙马首东。林深藏鸟语，香远送花风。缓辔真如意，当途肯叹穷。远山青掩霭，短草绿蒙茸。思入兰亭妙，诗嫌谢老工。洗觥钱换酒，侧帽鬓垂蓬。野气迷坰坞，茅檐接大空。感时谁可后，忧世我当雄。百亩全无种，春饥未卜丰。杜鹃桥上过，休遇洛阳翁。
春郊杂兴五首
作者：夏良胜
朝代：明

茅屋不知得，春来三月深。蛛丝过游目，鸟语自伤心。谋到野中获，诗随景上寻。何人兼吏隐，吾欲再生今。社鼓村村闹，相看又一年。好怀因出郭，尘肺欲浇泉。山怪云堆恶，林疏日影穿。笑歌惊落帽，无意仰书天。高柳未匀绿，小桃初著红。两家斗芳媚，一任付东风。供茗来方士，扶犁见老翁。杜鹃非吊蜀，肠断莫岑中。短墙垂薜荔，茎嫩绿眠苔。吊古谁能事，匡今我不才。烟萝孤隼落，泉镜乱鱼开。立马长桥问，源头何处来。孤村寻窦氏，古庙拜刘生。风节乾坤老，流光草木荣。感时思警策，屯难厌浮名。俯伏山陵下，卑陈犬马情。
春郊杂兴五首·其一
作者：夏良胜
朝代：明

茅屋不知得，春来三月深。蛛丝过游目，鸟语自伤心。谋到野中获，诗随景上寻。何人兼吏隐，吾欲再生今。
春郊杂兴五首·其三
作者：夏良胜
朝代：明

高柳未匀绿，小桃初著红。两家斗芳媚，一任付东风。供茗来方士，扶犁见老翁。杜鹃非吊蜀，肠断莫岑中。
春郊杂兴五首·其二
作者：夏良胜
朝代：明

社鼓村村闹，相看又一年。好怀因出郭，尘肺欲浇泉。山怪云堆恶，林疏日影穿。笑歌惊落帽，无意仰书天。
春郊杂兴五首·其五
作者：夏良胜
朝代：明

孤村寻窦氏，古庙拜刘生。风节乾坤老，流光草木荣。感时思警策，屯难厌浮名。俯伏山陵下，卑陈犬马情。
春郊杂兴五首·其四
作者：夏良胜
朝代：明

短墙垂薜荔，茎嫩绿眠苔。吊古谁能事，匡今我不才。烟萝孤隼落，泉镜乱鱼开。立马长桥问，源头何处来。
春郊杂咏七首
作者：夏良胜
朝代：明

摇鞭催马络，莫道看春迟。错认重经处，还疑未到时。林坰自远俗，村落尔相知。最喜杜公子，追游当我期。春草不受剪，茸茸弄鲜新。好山三月景，野渡百年身。花雨湿穿径，燕风轻掠人。春归何底急，来往小车频。袍笏瞻天近，衙筹坐日移。偶随安石屐，忘却习家池。野店当垆媪，长途弛担儿。淡烟桃杏坞，春色有人知。溪流迎我白，野烧为农菁。黎杖不扶老，春衫难得成。岸柳莺语滑，渚蒲鱼浪生。无由纳佳境，抉眦饱山明。出门消客恨，杯酒力春贫。树立青霄上，蝶随金谷邻。四方多事日，万里欲归人。卬首溪桥晚，孤舟阁水云。少从南国游，负却东山卧。云深矮屋封，天青孤鸟过。索索诗酒缘，劳劳簿书课。拂衣见高冈，顿把春愁破。春睡苦不熟，何事来相关。浅莎没深渚，白鸟飞青山。典绂桑麻主，扶犁虎豹间。无家酿新酒，社日乐风悭。
春郊杂咏七首·其一
作者：夏良胜
朝代：明

摇鞭催马络，莫道看春迟。错认重经处，还疑未到时。林坰自远俗，村落尔相知。最喜杜公子，追游当我期。
春郊杂咏七首·其七
作者：夏良胜
朝代：明

春睡苦不熟，何事来相关。浅莎没深渚，白鸟飞青山。典绂桑麻主，扶犁虎豹间。无家酿新酒，社日乐风悭。
春郊杂咏七首·其三
作者：夏良胜
朝代：明

袍笏瞻天近，衙筹坐日移。偶随安石屐，忘却习家池。野店当垆媪，长途弛担儿。淡烟桃杏坞，春色有人知。
春郊杂咏七首·其二
作者：夏良胜
朝代：明

春草不受剪，茸茸弄鲜新。好山三月景，野渡百年身。花雨湿穿径，燕风轻掠人。春归何底急，来往小车频。
春郊杂咏七首·其五
作者：夏良胜
朝代：明

出门消客恨，杯酒力春贫。树立青霄上，蝶随金谷邻。四方多事日，万里欲归人。卬首溪桥晚，孤舟阁水云。
春郊杂咏七首·其六
作者：夏良胜
朝代：明

少从南国游，负却东山卧。云深矮屋封，天青孤鸟过。索索诗酒缘，劳劳簿书课。拂衣见高冈，顿把春愁破。
春郊杂咏七首·其四
作者：夏良胜
朝代：明

溪流迎我白，野烧为农菁。黎杖不扶老，春衫难得成。岸柳莺语滑，渚蒲鱼浪生。无由纳佳境，抉眦饱山明。
春雨二首
作者：夏良胜
朝代：明

晓风吹面软，轻帽送寒归。山阁雨声碎，野亭云气霏。草知催地力，青欲上人衣。闲数随来雁，今朝似较稀。雨凉侵短榻，春睡起偏迟。鸠拙寻遗构，鹰扬耐蚤饥。干戈经路滑，箫管动乡悲。愿和征夫泪，吹来鬓上丝。
春雨二首·其一
作者：夏良胜
朝代：明

晓风吹面软，轻帽送寒归。山阁雨声碎，野亭云气霏。草知催地力，青欲上人衣。闲数随来雁，今朝似较稀。
春雨二首·其二
作者：夏良胜
朝代：明

雨凉侵短榻，春睡起偏迟。鸠拙寻遗构，鹰扬耐蚤饥。干戈经路滑，箫管动乡悲。愿和征夫泪，吹来鬓上丝。
春雨散衙后用杜公韵写怀三首·其一
作者：夏良胜
朝代：明

春半尚无花出墙，一番疏雨为催芳。煖从南去多应早，寒到北来真较长。金粟陌头才柳色，银瓶窗外乱梅香。何如燕子还相识，衔得空泥占屋傍。
春雨散衙后用杜公韵写怀三首·其三
作者：夏良胜
朝代：明

何处开怀抱，天涯问讯人。懒成长似癖，酒薄也添春。只拚心中苦，相看竹上青。应门无客报，头秃不须巾。
春雨散衙后用杜公韵写怀三首·其二
作者：夏良胜
朝代：明

春思苦撩乱，啼乌来树间。寒光尽流水，雨暝失高山。案牍求生意，妻孥强笑颜。家乡在万里，长是梦中还。
春雨散衙后用杜公韵写怀三首·其二
作者：夏良胜
朝代：明

春思苦撩乱，啼乌来树间。寒光尽流水，雨暝失高山。案牍求生意，妻孥强笑颜。家乡在万里，长是梦中还。何处开怀抱，天涯问讯人。懒成长似癖，酒薄也添春。只拚心中苦，相看竹上青。应门无客报，头秃不须巾。春半尚无花出墙，一番疏雨为催芳。煖从南去多应早，寒到北来真较长。金粟陌头才柳色，银瓶窗外乱梅香。何如燕子还相识，衔得空泥占屋傍。
春雪
作者：夏良胜
朝代：明

云点行人鬓，相看尽是翁。檐流翻作雨，衫薄尚禁风。欲混鹅毛白，休迷鹤顶红。梅花惊大晚，春老北枝空。
晓行联句三首
作者：夏良胜
朝代：明

并马郊行趁月凉，渠源十里路岐长。岭横云际衣全湿，林抹烟笼影半光。熠耀数星萤在草，丰穰几处稻登场。太平可是真无象，何事茅檐稳睡厖。山留残月路穿云，数里模糊认未真。鸟似唤醒人转急，犬于临别客还亲。依稀茅屋无扃户，寂寞茶烟少并邻。独有山花知我意，随风吹入马蹄尘。一骑香风晚稻花，淡烟深处有人家。崎岖石磴两膝屈，腾踏野桥双眼赊。山黛惯来迎浴日，溪声元不碍流霞。未閒人作閒游计，谁信浮生别有涯。
晓行联句三首·其一
作者：夏良胜
朝代：明

并马郊行趁月凉，渠源十里路岐长。岭横云际衣全湿，林抹烟笼影半光。熠耀数星萤在草，丰穰几处稻登场。太平可是真无象，何事茅檐稳睡厖。
晓行联句三首·其三
作者：夏良胜
朝代：明

一骑香风晚稻花，淡烟深处有人家。崎岖石磴两膝屈，腾踏野桥双眼赊。山黛惯来迎浴日，溪声元不碍流霞。未閒人作閒游计，谁信浮生别有涯。
晓行联句三首·其二
作者：夏良胜
朝代：明

山留残月路穿云，数里模糊认未真。鸟似唤醒人转急，犬于临别客还亲。依稀茅屋无扃户，寂寞茶烟少并邻。独有山花知我意，随风吹入马蹄尘。
晚泊都昌
作者：夏良胜
朝代：明

官舟薄暮下都昌，冒险篙师报日康。霞锦一机天自织，波文万顷水成章。远山黛锁真嫌画，新月眉横恰对缸。且尽一尊开拍塞，山城寥落夜催梆。
晚眺
作者：夏良胜
朝代：明

密云驱雨过，山为送青来。犬吠行人住，牛奔牧竖回。好句随凉得，芳樽入夜开。床头无所有，几卷旧书堆。
晚眺联句
作者：夏良胜
朝代：明

登高穷暮景，云树郁苍苍。牛饱眠烟草，鸟归送夕阳。渔艇趋前浦，僧钟出上方。坐深清到耳，寒涧落铿锵。
望雨联句
作者：夏良胜
朝代：明

天忘下土秋悭雨，千里膏田半欲枯。云脚怪他山外过，风声撩我望中孤。郊亭谩阻欧公兴，方社空遗董子图。野老数惊鸣垤鹳，一瓢谁倒慰来苏。
杏林春意
作者：夏良胜
朝代：明

杏坛作孔道，杏林鸣仙居。儒医次第业，董樊先后车。三部脉息会，一点灵台虚。移此药天下，何必论刀圭。
桃源行
作者：夏良胜
朝代：明

家隙司牝或并雄，斗粟尺布无弟兄。平生握手欢正洽，逐兔攫金如路逢。壮哉桃源三义士，异姓纠结成肤功。三物一盘还一㰱，诅词烈烈蜚英风。南阳草庐履踏趿，虎牢战气徒匌蓊。死生成败未足惜，泉台相见无赧容。恨不停舟夜深过，踣麟反袂悲人穷。
桃源行
作者：夏良胜
朝代：明
体裁：古风

家隙司牝或并雄，斗粟尺布无弟兄。平生握手欢正洽，逐兔攫金如路逢。壮哉桃源三义士，异姓纠结成肤功。三物一盘还一歃，诅词烈烈蜚英风。南阳草庐履踏趿，虎牢战气徒匌蓊。死生成败未足惜，泉台相见无赧容。恨不停舟夜深过，踣麟反袂悲人穷。
次谢家埠用前韵
作者：夏良胜
朝代：明

烟草软十里，江云绕几家。犬灵夜当户，鸥懒晓眠沙。有缘寻道路，无处问根芽。兀兀推蓬坐，方壶有剩茶。去路还归路，今年似昔年。坐高三尺浪，争著一篙先。风急鸟更疾，云移岸欲前。不堪回首处，家在一方天。
次谢家埠用前韵·其一
作者：夏良胜
朝代：明

烟草软十里，江云绕几家。犬灵夜当户，鸥懒晓眠沙。有缘寻道路，无处问根芽。兀兀推蓬坐，方壶有剩茶。
次谢家埠用前韵·其二
作者：夏良胜
朝代：明

去路还归路，今年似昔年。坐高三尺浪，争著一篙先。风急鸟更疾，云移岸欲前。不堪回首处，家在一方天。
次韵寄王青崖给舍
作者：夏良胜
朝代：明

临椷洒墨便忘馨，为爱监军奋执冰。只恁干戈心上战，已拚老瘦见时惊。秦关野树闻鸡犬，巫峡安流惯雨晴。羌笛一声悬榻下，蚤从阊阖见文星。
洪都和胡副郎赴召二首
作者：夏良胜
朝代：明

脚根不避路，到处便为家。醉过十年梦，风抟一望沙。闲情诗入画，生意草方芽。长者须投辖，清清一味茶。尘封簪笏厚，一拂自今年。屯拟经纶济，忧当天下先。亭深风月上，书饱夜灯前。直到亨衢稳，披云见此天。
洪都和胡副郎赴召二首·其一
作者：夏良胜
朝代：明

脚根不避路，到处便为家。醉过十年梦，风抟一望沙。闲情诗入画，生意草方芽。长者须投辖，清清一味茶。
洪都和胡副郎赴召二首·其二
作者：夏良胜
朝代：明

尘封簪笏厚，一拂自今年。屯拟经纶济，忧当天下先。亭深风月上，书饱夜灯前。直到亨衢稳，披云见此天。
爱日楼
作者：夏良胜
朝代：明

日中楼，楼里日。侧轮晃朗碍楼低，疏绮玲珑日出入。日在天，自上下，楼倚山云作高架。朝朝暮暮送且迎，寸影真逾连璧价。此意何所自，有亲白发长居此。神仙好楼亲似仙，斑衣不用金与紫。日出问授衣，日入还侍侧。未信人生一过客，双瞳炯炯漆似黑，日中犹辨丝五色。亲年老逼少，子心忧逐喜。去日不可回，来日未可拟。层楼尚见元宋遗，人过百龄今可几。人子心，未可识。安得天上人，偷与长生籍，更注亲年应南极。楼中有日即有亲，仰歌长笑楚天碧。
环翠亭卷
作者：夏良胜
朝代：明

春风荡晴江，夜雨落梧叶。南坡有高人，孤亭占清绝。看竹孰主宾，问月几圆缺。泉池三伏冰，花砌五更雪。独抱栽培心，造化论工拙。
琼花观
作者：夏良胜
朝代：明
体裁：七言绝句

慢橹低声唱《浪沙》，馀哀尚寄野人家。谁将王业中原地，只换扬州一树花。
看看数尽今年历漫说明年差可立从头检点一年愁焚香告天在今夕
作者：夏良胜
朝代：明

年从此夜尽，年从此夜来。天日各有度，会合应无媒。烛销商妇泪，杯覆王孙哀。逐贫不饿死，驱厉徒生猜。揽镜羞蓬鬓，壮士胡为哉。
祈雨有感柬宋郡守
作者：夏良胜
朝代：明

共卜朱轮轧轧声，随来膏雨自分明。矢心掬水三年冷，障眼飞尘一夜清。召伯只争先后著，南人不异古今情。缶音也学鸣韶濩，附尾曾垂不朽名。
祈雨有感柬宋郡守
作者：夏良胜
朝代：明

谁为吾人购二天，马前万滴沃公田。顿教赤土俱行潦，要使黄云足备饘。一念果然回大造，五龙应不让先贤。新亭拟入滁阳事，欲代苏公续一篇。
舟中写怀
作者：夏良胜
朝代：明

一舸放此老，泛泛江湖游。寄迹真浮梗，何心问撞舟。路通颜氏濑，诗入米家流。有子横舟在，白头高卧丘。
舟中夜坐
作者：夏良胜
朝代：明

坐入江村夜，凄风两鬓生。渔灯忽明灭，野渡尚纵横。匣剑嫌光逸，囊琴觉调更。谯声不到耳，忽过雁归衡。
舟行三首
作者：夏良胜
朝代：明

春江拥雪护行舟，舟上豪人自在流。樯尾无笼多去鸟，笔头有刃少全牛。杨州会里花呈瑞，宋子门前柳更愁。顾我关心名利上，何如莎草一眠鸥。深篙撑出柳阴船，直到芦根浅水边。刈麦食新生意足，卖花担旧叫声便。钓鱼台上竿成竹，载酒堂前草覆田。鼓楫放歌歌欲醉，问奴有几杖头钱。小棹悠悠走水光，浪翻花片触殷香。好山岑寂添诗瘦，细雨廉纤促渡忙。壮志未能忘伐木，微躯元不出空桑。年来识得真滋味，老菜馀花匝地黄。
舟行三首
作者：夏良胜
朝代：明

轩冕维身丘壑怀，神交万里故人偕。秋风入棹思归路，夜雨连床忆小斋。几处樵歌惊耳聩，一声渔笛破心霾。仙舟却也无前誉，折角巾归笑满街。物色都收上笔尖，惊人句法俗人厌。云横水蘸天移棹，风泊花飞昼捲帘。暂息敢忘黄鸟知，浪游应惹白鸥嫌。归来小坐温残蠹，一夜悠悠过几签。朝野牢牢两系身，十年疏更一朝亲。交游自古能无别，张范于今又有人。风力摇摇江上柳，晴光漾漾水中蘋。相期何处梅花发，深夜寒檐再共巡。
舟行三首·其一
作者：夏良胜
朝代：明

春江拥雪护行舟，舟上豪人自在流。樯尾无笼多去鸟，笔头有刃少全牛。杨州会里花呈瑞，宋子门前柳更愁。顾我关心名利上，何如莎草一眠鸥。
舟行三首·其一
作者：夏良胜
朝代：明

轩冕维身丘壑怀，神交万里故人偕。秋风入棹思归路，夜雨连床忆小斋。几处樵歌惊耳聩，一声渔笛破心霾。仙舟却也无前誉，折角巾归笑满街。
舟行三首·其三
作者：夏良胜
朝代：明

小棹悠悠走水光，浪翻花片触殷香。好山岑寂添诗瘦，细雨廉纤促渡忙。壮志未能忘伐木，微躯元不出空桑。年来识得真滋味，老菜馀花匝地黄。
舟行三首·其三
作者：夏良胜
朝代：明

朝野牢牢两系身，十年疏更一朝亲。交游自古能无别，张范于今又有人。风力摇摇江上柳，晴光漾漾水中蘋。相期何处梅花发，深夜寒檐再共巡。
舟行三首·其二
作者：夏良胜
朝代：明

深篙撑出柳阴船，直到芦根浅水边。刈麦食新生意足，卖花担旧叫声便。钓鱼台上竿成竹，载酒堂前草覆田。鼓楫放歌歌欲醉，问奴有几杖头钱。
舟行三首·其二
作者：夏良胜
朝代：明

物色都收上笔尖，惊人句法俗人厌。云横水蘸天移棹，风泊花飞昼捲帘。暂息敢忘黄鸟知，浪游应惹白鸥嫌。归来小坐温残蠹，一夜悠悠过几签。
补斋嘲予酒酸和韵荅之
作者：夏良胜
朝代：明

谩说春霞醉风力，海棠睡倒倚墙梢。却知宰辅无滋味，酽醋从来是故交。
见庐山有怀邵二泉先生三首
作者：夏良胜
朝代：明

少年曾诵二泉诗，不似庐山未见时。苍翠已从言外得，巑岏到使梦中迷。欧公履历能忘险，朱子文章足解疑。今日维舟访真迹，三君容我？前旗。十年驰梦到庐山，假道匆匆竟莫攀。炉里有烟疑是雾，灶中无火却成丹。银河几道归潭底，铁笔千秋寄石颜。我固负山山负我，一时和雨没云间。万仞崚嶒落大江，芙蓉一朵镜中藏。官家列镇雄南服，老氏离宫占上方。花木不须春自好，星辰无碍夜分光。饶他胜槩名天下，总是吾人作主张。
见庐山有怀邵二泉先生三首·其一
作者：夏良胜
朝代：明

少年曾诵二泉诗，不似庐山未见时。苍翠已从言外得，巑岏到使梦中迷。欧公履历能忘险，朱子文章足解疑。今日维舟访真迹，三君容我？前旗。
见庐山有怀邵二泉先生三首·其一
作者：夏良胜
朝代：明
体裁：七言律诗

少年曾诵二泉诗，不似庐山未见时。苍翠已从言外得，巑岏到使梦中迷。欧公履历能忘险，朱子文章足解疑。今日维舟访真迹，三君容我�前旗。
见庐山有怀邵二泉先生三首·其三
作者：夏良胜
朝代：明

万仞崚嶒落大江，芙蓉一朵镜中藏。官家列镇雄南服，老氏离宫占上方。花木不须春自好，星辰无碍夜分光。饶他胜槩名天下，总是吾人作主张。
见庐山有怀邵二泉先生三首·其二
作者：夏良胜
朝代：明

十年驰梦到庐山，假道匆匆竟莫攀。炉里有烟疑是雾，灶中无火却成丹。银河几道归潭底，铁笔千秋寄石颜。我固负山山负我，一时和雨没云间。
读仲锡举祀宋尚书奏议诗以志之
作者：夏良胜
朝代：明

一道官河负国储，百年疏凿失前驱。猬螗故纸墨犹湿，华衮人言扫不除。建议更非王主事，食功那得宋尚书。从今人胜天才定，两跃芳声半简馀。
赠傅生宗会归南城
作者：夏良胜
朝代：明

傅生姻家子，少独事一室。野气薄城郭，大朴浑不失。长途买棹夫，抱难纷如质。质之者为谁，王子我所密。入口即禹穴，雅不伸佔毕。忽来告我归，四方志了一。居然改大观，逾望已六七。为告我故人，作器须树漆。我行与王子，摩厉方自弼。遽曰前人车，飞骞杳无匹。
赠刘侍御还蜀寿母
作者：夏良胜
朝代：明

长安日已远，蜀道胡尔难。恋恋佳儿心，夜夜梦中还。一命得取道，万里谁当关。去时年少行，惊见毛发斑。母寿古亦稀，儿归良独艰。菊花酿露魄，豸绣明春颜。东望拜天子，南国方威蛮。九阪须叱驭，四牡行歌还。
赠易生庆亲五十
作者：夏良胜
朝代：明

人寿百年亲共之，万里客子归未迟。秋风一帆趁鹏翮，清歌不负黄花期。
赠王生归石城
作者：夏良胜
朝代：明

多病床头堆汉史，羁愁梦里入唐诗。春风瘦马虔州路，花鸟相看非旧时。
过南康感事
作者：夏良胜
朝代：明

志多名郡据长江，今日翻为一战场。杨贼未燔城尽砾，李生应吊笔如杠。生灵鱼鳖知多少，节制貔貅正富强。折首几何惊奏凯，更无人似相公沆。
过安福寺联句
作者：夏良胜
朝代：明

古木修篁寺寺幽，遣怀随处暂停驺。欲留残照五里落，偶有好风双鬓飕。林下风流非学晋，胸中经纬在匡周。从今先后为忧乐，多少閒思强上楼。
过康山忠臣祠
作者：夏良胜
朝代：明

曾于此处夹龙飞，血溅孤冈迹未知。反火威灵归后著，得糠符谶炳先几。函尸僭伪来何暮，破胆腥膻遁恐迟。真主默交天地相，元功犹自说刘基。
过彭泽
作者：夏良胜
朝代：明

元亮作官还爱菊，好声嬴得刊于竹。彭泽千年留故名，更有何人武芳独。撚菊接篱酣白酒，不因五斗折腰人。若教此趣知冯道，更有何心事二君。
过彭泽·其一
作者：夏良胜
朝代：明

元亮作官还爱菊，好声嬴得刊于竹。彭泽千年留故名，更有何人武芳独。
过彭泽·其二
作者：夏良胜
朝代：明

撚菊接篱酣白酒，不因五斗折腰人。若教此趣知冯道，更有何心事二君。
过梓山寺联句
作者：夏良胜
朝代：明

石路硗硗马足劳，偶来山寺访方袍。会教玉带换一语，不独金山有二豪。疏竹半窗移日影，长松万壑响秋涛。固知方外有馀地，野鹤一声鸣九皋。
过沣沛
作者：夏良胜
朝代：明

刺船逆水正趋北，开窗放山却忆南。排排列戟见崷崒，个个堆螺披黯参。南人与山自为伍，北地忽见成癖耽。吊古感慨访故事，惯路剧谈沣沛间。蜿蜒上腾作王气，清淑下结钟龙颜。白晢亭长一剑士，胡敢抉睫窥函关。秪缘项益嬴氏毒，顿教约法能胜残。鸿门示玦过鸟道，平城脱马蹲虎崟。遂鹿翼明画犄角，大业立就亡艰难。衣锦昼行话乡曲，放歌树石深深镵。几欲磨苔认蝌蚪，便觉笔底波澜翻。谁里无桑更无梓，白头竟未图生还。白头竟未图生还。
过漂母祠
作者：夏良胜
朝代：明

亡人奔走霸图开，与块终为贾祸胎。愧杀阿婆轻一饭，博将庙食万年来。
过番阳湖二首
作者：夏良胜
朝代：明

宵发龙头镇，午过番阳湖。潴容百流秽，风轶片帆孤。光芒镜未似，畔岸天为模。野笛渔舟晚，行行雁落芦。眼眶才落此湖光，却叹身如湖里航。破浪只销心上稳，乘风何必望中洋。浃宵飞渡真为策，泛月归来不用忙。许国有怀如李泌，孤城明日是端阳。
过番阳湖二首·其一
作者：夏良胜
朝代：明

宵发龙头镇，午过番阳湖。潴容百流秽，风轶片帆孤。光芒镜未似，畔岸天为模。野笛渔舟晚，行行雁落芦。
过番阳湖二首·其二
作者：夏良胜
朝代：明

眼眶才落此湖光，却叹身如湖里航。破浪只销心上稳，乘风何必望中洋。浃宵飞渡真为策，泛月归来不用忙。许国有怀如李泌，孤城明日是端阳。
过石门寺次邵二泉先生韵
作者：夏良胜
朝代：明

水啮沙中石，声声入耳幽。忽然疑砥柱，何处觅瀛洲。野寺偏宜夏，溪毛可荐秋。棹歌来往发，到底不惊鸥。
过范光湖遇变自慰
作者：夏良胜
朝代：明

岸圻湖光恶，天翻万叠云。真于百死地，扶出再生人。未构唐公稿，几随屈子沦。冯夷应有意，留我献明君。
送子重侍巽斋先生南还
作者：夏良胜
朝代：明

天涯有子侍翁归，深夜焚香草疏时。赖有元良新孝理，不妨离别恼相知。江光夜舫南山梦，木榻秋斋北雁期。桑落酒杯团骨肉，莫教人说报君迟。陌上垂杨枝上风，依依似管别儿翁。恨无鸣雨回行马，愁见流云催去鸿。垒遍万郊须问幕，江深五月可瞻枫。到家便说陈情事，奏草行行是教忠。
送子重侍巽斋先生南还·其一
作者：夏良胜
朝代：明

天涯有子侍翁归，深夜焚香草疏时。赖有元良新孝理，不妨离别恼相知。江光夜舫南山梦，木榻秋斋北雁期。桑落酒杯团骨肉，莫教人说报君迟。
送子重侍巽斋先生南还·其二
作者：夏良胜
朝代：明

陌上垂杨枝上风，依依似管别儿翁。恨无鸣雨回行马，愁见流云催去鸿。垒遍万郊须问幕，江深五月可瞻枫。到家便说陈情事，奏草行行是教忠。
送朱侍御按蜀
作者：夏良胜
朝代：明

剑外行骢日，春风为拂鞍。相思劳太史，知己尚儒冠。象马须忘险，疮痍未剧安。无缘起诸葛，留与阵图看。
送李守愚之上海
作者：夏良胜
朝代：明

禄仕从来不拣官，清衙嬴得为亲欢。诗书有味缘多结，案牍无关梦更安。江上菰蒲春入棹，云间风味月当坛。许多陆子在桃李，会见长风生两翰。
送泉斋先生归省二首
作者：夏良胜
朝代：明

江东归梦看云时，两疏陈情总孝思。那更鲈鱼堪作脍，只缘衮职正缫丝。孤帆夜落潮声静，五鼎秋移菽水私。料得北堂非恤纬，手中纫线整朝衣。烛痕长照泪痕乾，恳疏云归系母安。万古纲常元有孝，几人风节肯无官。野云斜度吴江白，山雨初深燕曲寒。须备庙堂前席问，流民蚤入画中看。
送泉斋先生归省二首·其一
作者：夏良胜
朝代：明

江东归梦看云时，两疏陈情总孝思。那更鲈鱼堪作脍，只缘衮职正缫丝。孤帆夜落潮声静，五鼎秋移菽水私。料得北堂非恤纬，手中纫线整朝衣。
送泉斋先生归省二首·其二
作者：夏良胜
朝代：明

烛痕长照泪痕乾，恳疏云归系母安。万古纲常元有孝，几人风节肯无官。野云斜度吴江白，山雨初深燕曲寒。须备庙堂前席问，流民蚤入画中看。
送王廷表内补分得细字韵
作者：夏良胜
朝代：明

东风吹柳黄金细，折枝词向行人媚。来时去时同此毡，乡学国学易其位。杨君升蚤孚奇占，韩公谪后深膏味。长安燕落画梁泥，桥门士启先生秘。
送王质夫乃弟静夫归安城
作者：夏良胜
朝代：明

倚剑男儿易别离，壮游风味许谁知。来时荷碧乱翻袖，归去柳青初上眉。南调夜怀非楚士，北堂春梦似周嫠。两头消息几千里，莫惜秋江短棹移。
送程文光之闽
作者：夏良胜
朝代：明

青衫犹忆去年时，风范于今便作师。席煖圣贤清入骨，吟穷苜蓿苦添髭。惯通乡话如归鸟，更凿芳心为守雌。荔子不能羁客思，安排博带绾青丝。
送邓驿宰之新会
作者：夏良胜
朝代：明

异乡难作故乡离，握手临岐更赋诗。归到江头方酒熟，行过岭表是瓜期。青屏野色随人有，白鹭官资未尔羁。见说崖山沈辇迹，陆公遗事寄相知。
送陈幕府之建宁
作者：夏良胜
朝代：明

仕国知君有蕙心，青丝五两拜恩深。作宾若愧风开帐，案令休猜土化金。衙鼓鼕鼕公座晓，籧腔切切故乡音。行舟落雁芦花岸，先把官箴次第寻。
郊游
作者：夏良胜
朝代：明

村落空梁新燕泥，受风斜影乱东西。去年租税门无吏，今日逢迎主有鸡。春过一番人坐梦，马延再纪路难迷。淳音欲挽回清庙，谁在唐虞敢任夔。笑笑长年过虎溪，此回忘却自家奇。三槐器宇步犹缓，五柳丰神手欲携。野鸟几声人逐北，零花万点岸移西。无情只似风中蝶，都向诗坛借品题。处处柴门日举烟，几人春思不成眠。长锄拄阁山头雨，短笛横吹洞口天。芳草联镳清得句，便松连榻静谈玄。怪来野鹤相亲意，嘹亮一声飞过前。
郊游·其一
作者：夏良胜
朝代：明

村落空梁新燕泥，受风斜影乱东西。去年租税门无吏，今日逢迎主有鸡。春过一番人坐梦，马延再纪路难迷。淳音欲挽回清庙，谁在唐虞敢任夔。
郊游·其三
作者：夏良胜
朝代：明

处处柴门日举烟，几人春思不成眠。长锄拄阁山头雨，短笛横吹洞口天。芳草联镳清得句，便松连榻静谈玄。怪来野鹤相亲意，嘹亮一声飞过前。
郊游·其二
作者：夏良胜
朝代：明

笑笑长年过虎溪，此回忘却自家奇。三槐器宇步犹缓，五柳丰神手欲携。野鸟几声人逐北，零花万点岸移西。无情只似风中蝶，都向诗坛借品题。
郊行
作者：夏良胜
朝代：明

华轩人几解閒行，春色无情过眼明。草湿衬花疑绣地，山连蒙霭欲罗城。短桥深藓惊蹄滑，啮岸高枝惯鸟鸣。尘虑已忘清入骨，不妨穷壑洗淙声。年来习得懒于云，秃笔严披肆典坟。草屋厚乘忘漏雨，纸窗微隙可容曛。朝宜论列野宜俗，生有穹碑死有文。前代鼎彝今具在，莫言铭后更无勋。
郊行·其一
作者：夏良胜
朝代：明

华轩人几解閒行，春色无情过眼明。草湿衬花疑绣地，山连蒙霭欲罗城。短桥深藓惊蹄滑，啮岸高枝惯鸟鸣。尘虑已忘清入骨，不妨穷壑洗淙声。
郊行·其二
作者：夏良胜
朝代：明

年来习得懒于云，秃笔严披肆典坟。草屋厚乘忘漏雨，纸窗微隙可容曛。朝宜论列野宜俗，生有穹碑死有文。前代鼎彝今具在，莫言铭后更无勋。
郊行五首
作者：夏良胜
朝代：明

荒村短笛□□□，□□□□□□□。□□□□□□□，□□□□□□□。淡淡晴光倒浸川，去年风景似今年。何人疋马郊行急，茅屋家家待举烟。恼人春思欲葱芊，野寺愁看碧玉椽。社散不知谁是醉，几回搔首晚风前。处处柴门小小坡，暗香风里马蹄过。閒人检点春消息，细数雨飞花几多。才见游人著葛巾，一场好景一番新。卖花声过街头急，忙杀洛阳桥上春。
郊行五首·其一
作者：夏良胜
朝代：明

荒村短笛□□□，□□□□□□□。□□□□□□□，□□□□□□□。
郊行五首·其三
作者：夏良胜
朝代：明

恼人春思欲葱芊，野寺愁看碧玉椽。社散不知谁是醉，几回搔首晚风前。
郊行五首·其二
作者：夏良胜
朝代：明

淡淡晴光倒浸川，去年风景似今年。何人疋马郊行急，茅屋家家待举烟。
郊行五首·其五
作者：夏良胜
朝代：明

才见游人著葛巾，一场好景一番新。卖花声过街头急，忙杀洛阳桥上春。
郊行五首·其四
作者：夏良胜
朝代：明

处处柴门小小坡，暗香风里马蹄过。閒人检点春消息，细数雨飞花几多。
郊行陪祀十首
作者：夏良胜
朝代：明

乍出寒郊外，分明似坝桥。合冰连断野，孤树入层霄。瘦马还堪策，饥乌信可招。一程兼百里，行尽不知遥。地旷心逾远，天寒气更清。识时曾似雁，解语不闻莺。公瑾元非酒，羊斟却怨羹。宦情羁思并，怅怅此郊行。厚颜思肉食，何意数干支。葭管愁添线，昆明待凿池。奔波三日路，滋味几人知。收得闾阎事，琅玕向我披。独有乾坤意，墙头欲放花。先几催草木，候气蛰龙蛇。塞上翁难识，垆边酒易赊。更无人肯问，温饱是谁家。好日瞢腾过，幽怀拍塞开。空随驴上老，不见雪中梅。和气因人致，风烟逐我来。城头悲鼓角，寒璧落残苔。不问燕山桂，那知玉井泉。稚儿方缊草，老妇未衣绵。夜梦追三窟，朝餐费万钱。提兵须几镇，何独向西川。春祠冬烝夜，清清入妙香。一班随进退，终岁异温凉。册祝昭禋远，衣冠卜吉藏。不须占王气，寒冱树苍苍。何处寻云窦，泉凝雪满池。林端悬鲫鲙，山麓集江蓠。貂帽寒绵卒，茅檐哭饿儿。为探幽兴出，番惹闷相随。松密堪承露，山高不碍云。金汤元有主，天地本无文。仰赖祖宗德，从教夷夏分。若非雄据稳，戎马尚缤纷。去路还归路，伤怀更几何。风尘随处是，须鬓笑人多。衰草牛横笛，霜林鸟乱歌。无端情思恶，掩耳莫相过。
郊行陪祀十首·其一
作者：夏良胜
朝代：明

乍出寒郊外，分明似坝桥。合冰连断野，孤树入层霄。瘦马还堪策，饥乌信可招。一程兼百里，行尽不知遥。
郊行陪祀十首·其七
作者：夏良胜
朝代：明

春祠冬烝夜，清清入妙香。一班随进退，终岁异温凉。册祝昭禋远，衣冠卜吉藏。不须占王气，寒冱树苍苍。
郊行陪祀十首·其三
作者：夏良胜
朝代：明

厚颜思肉食，何意数干支。葭管愁添线，昆明待凿池。奔波三日路，滋味几人知。收得闾阎事，琅玕向我披。
郊行陪祀十首·其九
作者：夏良胜
朝代：明

松密堪承露，山高不碍云。金汤元有主，天地本无文。仰赖祖宗德，从教夷夏分。若非雄据稳，戎马尚缤纷。
郊行陪祀十首·其二
作者：夏良胜
朝代：明

地旷心逾远，天寒气更清。识时曾似雁，解语不闻莺。公瑾元非酒，羊斟却怨羹。宦情羁思并，怅怅此郊行。
郊行陪祀十首·其五
作者：夏良胜
朝代：明

好日瞢腾过，幽怀拍塞开。空随驴上老，不见雪中梅。和气因人致，风烟逐我来。城头悲鼓角，寒璧落残苔。
郊行陪祀十首·其八
作者：夏良胜
朝代：明

何处寻云窦，泉凝雪满池。林端悬鲫鲙，山麓集江蓠。貂帽寒绵卒，茅檐哭饿儿。为探幽兴出，番惹闷相随。
郊行陪祀十首·其六
作者：夏良胜
朝代：明

不问燕山桂，那知玉井泉。稚儿方缊草，老妇未衣绵。夜梦追三窟，朝餐费万钱。提兵须几镇，何独向西川。
郊行陪祀十首·其十
作者：夏良胜
朝代：明

去路还归路，伤怀更几何。风尘随处是，须鬓笑人多。衰草牛横笛，霜林鸟乱歌。无端情思恶，掩耳莫相过。
郊行陪祀十首·其四
作者：夏良胜
朝代：明

独有乾坤意，墙头欲放花。先几催草木，候气蛰龙蛇。塞上翁难识，垆边酒易赊。更无人肯问，温饱是谁家。
醉中斗谑联句
作者：夏良胜
朝代：明

吟尖方滑溜，醉眼欲摩挲。总为高情遣，其如逸兴何。儒风便脱落，僧话转多罗。且莫嘲同异，孔门有四科。
野寺寻春二首
作者：夏良胜
朝代：明

十里春骄碧玉蹄，为分清思草堂西。风抛鱼尺水痕阔，云织莺梭树影低。芣苡盈筐人自采，豕蛇归穴剑无提。太平有象伊周在，谁向桃源问五溪。深掩柴扃老却春，不知花烂已迷滨。漫漫野草踏成路，泼泼江流空问津。最是一年生事急，谩劳百舌巧声新。坐馀忽地东风恶，举扇何人要避尘。
野寺寻春二首·其一
作者：夏良胜
朝代：明

十里春骄碧玉蹄，为分清思草堂西。风抛鱼尺水痕阔，云织莺梭树影低。芣苡盈筐人自采，豕蛇归穴剑无提。太平有象伊周在，谁向桃源问五溪。
野寺寻春二首·其二
作者：夏良胜
朝代：明

深掩柴扃老却春，不知花烂已迷滨。漫漫野草踏成路，泼泼江流空问津。最是一年生事急，谩劳百舌巧声新。坐馀忽地东风恶，举扇何人要避尘。
门将军词
作者：夏良胜
朝代：明

重门深深候人立，夜深掩面愁人识。机心却笑痴门神，白昼弯弧不相射。今年守著屠沽儿，去岁浪说王谢宅。门衰门盛神不知，纸上功名殊费力。我家破屋无何有，美士入门不见丑。今年错把糊上门，邻里儿童尽惊走。
问白鹿洞
作者：夏良胜
朝代：明

贫儒不用买山钱，到处开堂坐煖毡。白鹿效灵名古洞，紫阳卫道辟閒田。一湖水面真无恙，五老峰头尚有镌。末学虚怀遭雨恶，瓣香遥奠愧崇贤。
闻东征得捷
作者：夏良胜
朝代：明

将军驰露布，有喜上龙颜。破竹迎锋下，持斨未缺间。天地若为大，鲸鲵秪自顽。论功书杰阁，欲拟燕然山。
除夕和石江韵
作者：夏良胜
朝代：明

暂把好怀抱，开颜向客边。岁穷还有日，醉倒不须钱。笳鼓儿童市，寒酸尺五天。不妨论甲子，明日又添年。客愁连岁积，都到夜灯边。家信来三日，官衔直几钱。买痴作白眼，把酒问青天。卧听晓钟发，翻疑说去年。燕歌墙外度，高遏彩云边。袖出降魔剑，囊无卖赋钱。星躔随历次，更漏一壶天。莫怨宫流水，泠泠不系年。守岁翻便睡，思兄来梦边。有官非肉食，无吏索租钱。漉酒问燕市，烹鱼见楚天。相思愿相见，相共祝长年。
除夕和石江韵·其一
作者：夏良胜
朝代：明

暂把好怀抱，开颜向客边。岁穷还有日，醉倒不须钱。笳鼓儿童市，寒酸尺五天。不妨论甲子，明日又添年。
除夕和石江韵·其三
作者：夏良胜
朝代：明

燕歌墙外度，高遏彩云边。袖出降魔剑，囊无卖赋钱。星躔随历次，更漏一壶天。莫怨宫流水，泠泠不系年。
除夕和石江韵·其二
作者：夏良胜
朝代：明

客愁连岁积，都到夜灯边。家信来三日，官衔直几钱。买痴作白眼，把酒问青天。卧听晓钟发，翻疑说去年。
除夕和石江韵·其四
作者：夏良胜
朝代：明

守岁翻便睡，思兄来梦边。有官非肉食，无吏索租钱。漉酒问燕市，烹鱼见楚天。相思愿相见，相共祝长年。
雨中闲叙荅和崇道二首
作者：夏良胜
朝代：明

闭门深寂寂，有待为君开。书笥元无底，酒乡羞未醅。鸣鸠雨不歇，惊燕夜方回。飒飒清凉足，明朝秋气来。交谊论今古，知心见子期。只缘多病癖，深荷寄方奇。行蚁竹枝上，小车花外移。盘餐聊尔共，重约抱琴时。
雨中闲叙荅和崇道二首·其一
作者：夏良胜
朝代：明

闭门深寂寂，有待为君开。书笥元无底，酒乡羞未醅。鸣鸠雨不歇，惊燕夜方回。飒飒清凉足，明朝秋气来。
雨中闲叙荅和崇道二首·其二
作者：夏良胜
朝代：明

交谊论今古，知心见子期。只缘多病癖，深荷寄方奇。行蚁竹枝上，小车花外移。盘餐聊尔共，重约抱琴时。
颁历有作
作者：夏良胜
朝代：明

紫殿云浮日影开，传宣分历下灵台。蚤县象魏思周典，方信玑衡有帝裁。虎拜班中万国在，龙飞天上七年来。深山穷发知春到，前度斗杓惊又回。
题四皓
作者：夏良胜
朝代：明

泥涂四老翁，伏腊商山侧。不堕留侯机，安使汉庭识。天子惊且疑，梦寐见颜色。颓衰挟痴儿，隐祸顿销息。一言系炎鼎，表表人臣极。非无经国资，所志在逃匿。冥鸿奋高秋，习习快两翼。岂知觊觎人，有恨填胸臆。神器匪私授，造化良可测。白云方英英，紫芝窅无迹。
题廖节母卷
作者：夏良胜
朝代：明

阳刚负乾德，铁石男子肠。云何妇女力，能任天地纲。剥极复乃生，理胜气自降。所以君子心，表白工词扬。
题改庵
作者：夏良胜
朝代：明

夜雨西窗欲睡时，芭蕉声碎枕边诗。此君果是无闲物，好见周公为解颐。不把闲身绾半通，孔颜都在此腔中。小庵移傍灵峰下，要使荆公避远锋。
题改庵·其一
作者：夏良胜
朝代：明

夜雨西窗欲睡时，芭蕉声碎枕边诗。此君果是无闲物，好见周公为解颐。
题改庵·其二
作者：夏良胜
朝代：明

不把闲身绾半通，孔颜都在此腔中。小庵移傍灵峰下，要使荆公避远锋。
题易生具庆图寿亲七十
作者：夏良胜
朝代：明

未信须眉梦里真，龙眠老手负高邻。寿觞有咏多名笔，便作山中不老人。
题李廷章永感卷
作者：夏良胜
朝代：明

蓼莪真为横经废，风木应添客枕愁。独抱鸣哀诗一卷，可随明月上江楼。
题桂南阅秀送陈掌教
作者：夏良胜
朝代：明

莆阳十年磨桂斧，旴江十年樵桂楚。锋霜落手眼星光，桂林一入争先睹。莫惜桂林小君用，知君借与桂林重。状元峰头应有人，明远楼中学臧梦。君不见张曲江，柳愚溪，宣城寄迹君须知。万金不爱打碑楮，都付来人公是非。又不见思骏马，买骏骨，许多朽瘠封洼窟。孙阳一上黄金台，桃花叱拨惊驽骀。明年俊乂纾忠怀，随君傧策升尧阶。
题爱日堂
作者：夏良胜
朝代：明

婆娑椿树碍曦光，移向庐陵孝子堂。白发侵寻蝇黍字，青山八十主宾觞。祝词须到看桃实，益算从教与线长。安得老人问消息，铭心未肯说存亡。
题邹汝良荣恩哀挽卷
作者：夏良胜
朝代：明

客魂未扫娥眉翠，函谷阴阴宰木新。黄纸一通风雨梦，青缃两幅画图真。生封有恨看花子，死报毋忘结草人。道左穹碑磨藓日，鸟声泣断几番春。
题闽蜀抡材卷为司训王廷表作
作者：夏良胜
朝代：明

紫气入斗肇闽学，苏文趾美眉山童。真才一出动天地，不知谁任为罗功。
食瓜联句
作者：夏良胜
朝代：明

剖破绿云房，来供天上郎。白分成片玉，清嚼满池霜。红子堆盘灿，馀甘浔齿香。青门随处是，何必问炎凉。
万年欢 和答白下史恭甫庆予六十之作二阕 其一
作者：夏言
朝代：明
体裁：词

昨夜西堂，见南斗光中，文昌辉映。晓启泥缄，锦轴瑶篇称庆。念子清才谁并。真江左、诗仙草圣。惜壮年、早辍经纶，惭愧调元造命。托根自正。原不比、和露夭桃，倚云红杏。傲雪青松，独立烟霞僻境。千里同声相应。况高谊、此时堪敬。寄心期、玉女峰前，约访孤山和靖。
万年欢 和答白下史恭甫庆予六十之作二阕 其二
作者：夏言
朝代：明
体裁：词

千古高情，爱王氏堂槐，陶公门柳。说甚补天扶日，祇凭赤手，廿载龙颜左右。嗟绿鬓、而今白首。喜年华、花甲才周，正是还山时候。勋名何有。看世间、几个诗人，也堪不朽。留取精神，做太平迂叟。春酒年年为寿。旋采摘、野肴山蔌。更浩歌、一曲沧浪，长舆溪翁为偶。
万年欢·和答白下史恭甫庆予六十之作二阕
作者：夏言
朝代：明

昨夜西堂，见南斗光中，文昌辉映。晓启泥缄，锦轴瑶篇称庆。念子清才谁并。真江左、诗仙草圣。惜壮年、早辍经纶，惭愧调元造命。托根自正。原不比、和露夭桃，倚云红杏。傲雪青松，独立烟霞僻境。千里同声相应。况高谊、此时堪敬。寄心期、玉女峰前，约访孤山和靖。千古高情，爱王氏堂槐，陶公门柳。说甚补天扶日，祇凭赤手，廿载龙颜左右。嗟绿鬓、而今白首。喜年华、花甲才周，正是还山时候。勋名何有。看世间、几个诗人，也堪不朽。留取精神，做太平迂叟。春酒年年为寿。旋采摘、野肴山蔌。更浩歌、一曲沧浪，长舆溪翁为偶。
万年欢·西苑贺上祷雪有应
作者：夏言
朝代：明

瑞满长空，见彤云密布，琼花飘雪。坛上炉烟，馥馥沉檀和屑。风里宝幡双结。瞻缥缈、霓旌素节。导引皓鹤千群，遥下玉楼银阙。铜龙漏咽。正九关鱼錀沉沉，夜光皎洁。平晓迷漫，迤逦瑶台相接。圣主忧民念切。对此际、龙颜开悦。况正属、腊内春前，一白胜于三白。
三台令·西湖感旧
作者：夏言
朝代：明

犹是西泠桥畔，难寻春柳春花。只有婆娑老树，夕阳依旧栖鸦。
丑奴儿 其一 观阁前芍药有感二阙
作者：夏言
朝代：明

玉阶暖日翻红药，绰约娉婷。色艳香清。独倚薰风画不成。铃索昼闲宫漏静，绿树啼莺。午梦初醒。自起看花绕阁行。
丑奴儿 其三 叠韵二闺
作者：夏言
朝代：明

玉堂何用栽红药，秾萼娉婷。那似人清。搅乱梅花梦不成。自有看花人道好，爱听流莺。醉眼偏醒。掉臂花前挟弹行。
丑奴儿 其二 观阁前芍药有感二阙
作者：夏言
朝代：明

昨日盛开今日少，一朵当轩。靓色娟娟。却比繁英更耐看。明岁而今花又发，蝶嚷蜂喧。玉砌雕阑。物态人情似转圆。
丑奴儿 其四 叠韵二闺
作者：夏言
朝代：明

阶下几株红芍药，晓起开轩。露萼㛹娟。错认蓝花著意看。道人已罢看花兴，燕雀休喧。不去凭阑。收拾闲心学坐圆。
丑奴儿·观阁前芍药有感二阙
作者：夏言
朝代：明

玉阶暖日翻红药，绰约娉婷。色艳香清。独倚薰风画不成。铃索昼闲宫漏静，绿树啼莺。午梦初醒。自起看花绕阁行。昨日盛开今日少，一朵当轩。靓色娟娟。却比繁英更耐看。明岁而今花又发，蝶嚷蜂喧。玉砌雕阑。物态人情似转圆。玉堂何用栽红药，秾萼娉婷。那似人清。搅乱梅花梦不成。自有看花人道好，爱听流莺。醉眼偏醒。掉臂花前挟弹行。阶下几株红芍药，晓起开轩。露萼㛹娟。错认蓝花著意看。道人已罢看花兴，燕雀休喧。不去凭阑。收拾闲心学坐圆。
临江仙 其一 贵州东坡书院，次林见素，戊寅年作
作者：夏言
朝代：明

百尺清泉声断续，半岩松竹青青。丹崖翠壁列云屏。入山行解带，扫石坐翻经。忆过西湖杨柳院，六桥载酒扬舲。天涯离恨不堪听。萍踪随处寄，尘梦几时醒。
临江仙 其三 壬寅六月望曰，次醉翁韵，是日立秋
作者：夏言
朝代：明

今日西风初送暑，碧梧已动秋声。高楼一望暮山明。白云飞处，迢递客愁生。目断征帆江上尽，几人遥挂归笙。天涯芳草绿波平。柴门何日，拄杖小桥横。
临江仙 其二 寿黄畸亭副郎七十
作者：夏言
朝代：明

山谷老人年七十，百花潭上优游。石亭草阁枕江流。携琴随野鹤，移席傍沙鸥。东浙甘棠思邵父，角极画省名留。一瓢春酒醉林丘。神仙行陆地，何用访瀛洲。
临江仙·贵州东坡书院，次林见素，戊寅年作
作者：夏言
朝代：明

百尺清泉声断续，半岩松竹青青。丹崖翠壁列云屏。入山行解带，扫石坐翻经。忆过西湖杨柳院，六桥载酒扬舲。天涯离恨不堪听。萍踪随处寄，尘梦几时醒。山谷老人年七十，百花潭上优游。石亭草阁枕江流。携琴随野鹤，移席傍沙鸥。东浙甘棠思邵父，角极画省名留。一瓢春酒醉林丘。神仙行陆地，何用访瀛洲。今日西风初送暑，碧梧已动秋声。高楼一望暮山明。白云飞处，迢递客愁生。目断征帆江上尽，几人遥挂归笙。天涯芳草绿波平。柴门何日，拄杖小桥横。
临漪亭
作者：夏言
朝代：明
体裁：七言绝句

绿树阴阴翠殿寒，临漪亭上倚阑干。谁知凤阁龙楼里，亦有青山碧水看。
丹凤吟·端午次周美成韵
作者：夏言
朝代：明

荏苒端阳节届，梅雨蒸轩，荷风薰阁。绿槐庭院，飞燕乍穿帘幕。朝来雨霁，微寒犹袭，宫扇纨轻，朝衫罗薄。喜值天家开宴，玉醴仙蒲，沾醉凤楼东角。因念君恩深重，此际顿忘怀抱恶。笑渠薄伎俩，似洪炉点雪，禁甚销铄。春花过眼，岁岁自开还落。秪愧元非调燮手，这机衡难握。浮云富贵，却几曾恋著。
云龙山放鹤亭
作者：夏言
朝代：明
体裁：五言律诗

昔人曾放鹤，此日更登亭。地主能投辖，山僧解乞铭。河山馀王气，尊俎聚文星。直北仍回首，偏多关塞情。
侍上奉圣母观九龙池
作者：夏言
朝代：明

驻跸灵湫上，依岩帐殿开。雨从龙洞作，云拥凤舆来。玉窦春鸣溜，金潭昼殷雷。翠华清樾下，天语赐徘徊。
保定公馆昼坐
作者：夏言
朝代：明
体裁：古风

重门掩长昼，槐阴知午过。瓦雀上阶行，青虫抱丝堕。公暇亦凭几，好风时入座。终羡南村翁，悠哉北窗卧。
减字木兰花 其一 灯
作者：夏言
朝代：明

仁和宫里。祈雪瑶坛清似水。碧瓦霜明。满殿炉烟逼太清。千门万户。宝炬花灯排辇路。漏下三更。夜清月辉斗柄横。
减字木兰花 其七 嘲未斋六十生儿
作者：夏言
朝代：明

玉堂词伯。六十风流头未白。前月生儿。子妇成行献寿卮。东邻有客。海上蟠桃犹未结。可怪黄金。偏赠豪家不赠贫。
减字木兰花 其三 咏盆池荷花
作者：夏言
朝代：明

圆荷的历。一朵高花围众碧。承露团团。绝胜仙人掌上盘。孤妍绰约。未数千葩并万萼。幽意谁知。小小盆池也自宜。
减字木兰花 其三 送林州同利升小泉之弟
作者：夏言
朝代：明

郎君好去。扁舟一带平川路。直到湾头。过却扬州是泰州。泉山公后。兄弟青云七八九。长兄司空。道尔才高有父风。
减字木兰花 其九 送林员外应亮
作者：夏言
朝代：明

文渊阁里。制草才雄长羡子。少谷堂东。出语曾惊四座中。南宫吏影。白日还乡夸昼锦。北阙儒英。今把文章答圣明。
减字木兰花 其二 灯
作者：夏言
朝代：明

宫门乍入。月满瑶阶星露湿。陛上天灯。玉兔金乌相对明。长街窈窕。不奉传宣那得到。安喜仁和。延寿宫前一带过。
减字木兰花 其五 送杨郎中克实谪官
作者：夏言
朝代：明

翩然飞去。黄鹄自有冲霄志。贝锦何妨。人识天孙云锦章。世情非古。廊庙江湖心共苦。凭仗忠贞。要使苍生见太平。
减字木兰花 其八 赠杨正郎仪升霸州兵备副使
作者：夏言
朝代：明

劝君且去。霸州岂是君居处。可惜文儒。却使提兵盗贼区。人情风雨。不合当年曾荐汝。闻说辞官。休负平生一寸丹。
减字木兰花 其六 七月六日晚出阁偶占
作者：夏言
朝代：明

黄扉尽日。吮墨研朱挥彩笔。晚出龙楼。眉月青天挂玉钩。凉生碧树。白玉河桥东畔路。谁道官闲。身在蓬莱未是仙。
减字木兰花 其十 壬寅春考一品九年满感述
作者：夏言
朝代：明

九年一品。素食真惭糜国廪。七载黄扉。目断青山未拂衣。忧多先老。只有辞官归即好。圣主深恩。犬马难忘恋阙心。
减字木兰花 其十一 赠费钟石考满
作者：夏言
朝代：明

侍郎六载。南北分衙半江海。晚向兵曹。暂辍三长试六韬。兼资文武。自古人才堪指数。莫厌官迟。千载明良此一时。
减字木兰花 其十三 送岑蒲谷少参
作者：夏言
朝代：明

南宫粉署。文彩当年声已著。西省薇垣。方岳人称德业尊。林泉衰老。两度相逢情话好。春日江头。折柳何堪送去舟。
减字木兰花 其十二 送敖秋官贵之
作者：夏言
朝代：明

门生座主。却愧欧公知贡举。羡子才华。白玉堂中对众夸。十年粉署。两浙详册声独著。政事文章。大业行看柱庙廊。
减字木兰花 其十五 赠南昌万生世芳
作者：夏言
朝代：明

葛溪溪上。绣岭瑶岑簇相向。梅雨初晴。百里看山眼倍明。与君携手。绿野青原开笑口。龙虎山中。有约登临一醉同。
减字木兰花 其十四 题俞生谔夫扇面画
作者：夏言
朝代：明

瑶峰如矗。楼观夕阳明落木。草阁临流。占断溪山千里秋。林回路转。野客扶筇归去晚。好段风光。昼出青山绿野堂。
减字木兰花 其四 寄胡方伯
作者：夏言
朝代：明

大江西望。紫薇楼在星辰上。方伯才雄。知是云间陆士龙。山明水丽。宝阁琼堂新赐第。乡国归心。何日遥攀棨戟临。
减字木兰花 柬费民悦二阕 其一
作者：夏言
朝代：明
体裁：词

玄宁观里。月户云窗终日闭。几度相望。白玉河桥一水长。病余独坐。自谱新词还自和。怀抱谁开。薄暮须君策马来。
减字木兰花 柬费民悦二阕 其二
作者：夏言
朝代：明
体裁：词

词锋朗健。月川信是吾宗彦。博雅清修。君是方今第一流。文章论议。有意求名终小技。此道难传。不是豪雄不圣贤。
减字木兰花 漫成二阕 其一
作者：夏言
朝代：明
体裁：词

晴云突兀。万迭奇峰天上出。晚吹清凉。一阵红蕖水面香。坐来无暑。昨夜北山何处雨。节去如流。明日西风又报秋。
减字木兰花 睡起二阕 其一
作者：夏言
朝代：明
体裁：词

梦迷江雨。睡起不知红日午。欹枕沉吟。唤醒当年吐哺心。案头黄卷。恰似从前都览遍。怀抱慵开。那得知音好客来。
减字木兰花 睡起二阕 其二
作者：夏言
朝代：明
体裁：词

午窗睡起。南风忽送西山雨。小坐凭轩。又报催诗吏打门。时拈药裹。多病欺人年老大。底事关心。可是商家济旱霖。
减字木兰花·其二
作者：夏言
朝代：明
体裁：词

无人知道。世上难逢开口笑。往事堪悲。一日风波十二时。翻云覆雨。眼底纷纷何足数。流水高山。不对知音且罢弹。
减字木兰花·壬寅正月六日，奉圣谕，今日皇四女试岁周，一取钟、二取银、三取黄水晶石，示卿等知。恭述此词，用纪嘉事
作者：夏言
朝代：明

正元六日。西苑五臣同召入。喜溢龙楼。皇女今朝试岁周。详看御札。三取盘中皆吉物。去岁今辰。彩段宫花拜赐新。
减字木兰花·柬费民悦二阕
作者：夏言
朝代：明

玄宁观里。月户云窗终日闭。几度相望。白玉河桥一水长。病余独坐。自谱新词还自和。怀抱谁开。薄暮须君策马来。词锋朗健。月川信是吾宗彦。博雅清修。君是方今第一流。文章论议。有意求名终小技。此道难传。不是豪雄不圣贤。郎君好去。扁舟一带平川路。直到湾头。过却扬州是泰州。泉山公后。兄弟青云七八九。长兄司空。道尔才高有父风。大江西望。紫薇楼在星辰上。方伯才雄。知是云间陆士龙。山明水丽。宝阁琼堂新赐第。乡国归心。何日遥攀棨戟临。翩然飞去。黄鹄自有冲霄志。贝锦何妨。人识天孙云锦章。世情非古。廊庙江湖心共苦。凭仗忠贞。要使苍生见太平。黄扉尽日。吮墨研朱挥彩笔。晚出龙楼。眉月青天挂玉钩。凉生碧树。白玉河桥东畔路。谁道官闲。身在蓬莱未是仙。玉堂词伯。六十风流头未白。前月生儿。子妇成行献寿卮。东邻有客。海上蟠桃犹未结。可怪黄金。偏赠豪家不赠贫。劝君且去。霸州岂是君居处。可惜文儒。却使提兵盗贼区。人情风雨。不合当年曾荐汝。闻说辞官。休负平生一寸丹。文渊阁里。制草才雄长羡子。少谷堂东。出语曾惊四座中。南宫吏影。白日还乡夸昼锦。北阙儒英。今把文章答圣明。九年一品。素食真惭糜国廪。七载黄扉。目断青山未拂衣。忧多先老。只有辞官归即好。圣主深恩。犬马难忘恋阙心。侍郎六载。南北分衙半江海。晚向兵曹。暂辍三长试六韬。兼资文武。自古人才堪指数。莫厌官迟。千载明良此一时。门生座主。却愧欧公知贡举。羡子才华。白玉堂中对众夸。十年粉署。两浙详册声独著。政事文章。大业行看柱庙廊。南宫粉署。文彩当年声已著。西省薇垣。方岳人称德业尊。林泉衰老。两度相逢情话好。春日江头。折柳何堪送去舟。瑶峰如矗。楼观夕阳明落木。草阁临流。占断溪山千里秋。林回路转。野客扶筇归去晚。好段风光。昼出青山绿野堂。葛溪溪上。绣岭瑶岑簇相向。梅雨初晴。百里看山眼倍明。与君携手。绿野青原开笑口。龙虎山中。有约登临一醉同。
减字木兰花·漫成二阕
作者：夏言
朝代：明

晴云突兀。万迭奇峰天上出。晚吹清凉。一阵红蕖水面香。坐来无暑。昨夜北山何处雨。节去如流。明日西风又报秋。无人知道。世上难逢开口笑。往事堪悲。一日风波十二时。翻云覆雨。眼底纷纷何足数。流水高山。不对知音且罢弹。
减字木兰花·灯
作者：夏言
朝代：明

仁和宫里。祈雪瑶坛清似水。碧瓦霜明。满殿炉烟逼太清。千门万户。宝炬花灯排辇路。漏下三更。夜清月辉斗柄横。宫门乍入。月满瑶阶星露湿。陛上天灯。玉兔金乌相对明。长街窈窕。不奉传宣那得到。安喜仁和。延寿宫前一带过。
减字木兰花·睡起二阕
作者：夏言
朝代：明

梦迷江雨。睡起不知红日午。欹枕沉吟。唤醒当年吐哺心。案头黄卷。恰似从前都览遍。怀抱慵开。那得知音好客来。午窗睡起。南风忽送西山雨。小坐凭轩。又报催诗吏打门。时拈药裹。多病欺人年老大。底事关心。可是商家济旱霖。圆荷的历。一朵高花围众碧。承露团团。绝胜仙人掌上盘。孤妍绰约。未数千葩并万萼。幽意谁知。小小盆池也自宜。
减字木兰花·送陶御史钦夔按滇南
作者：夏言
朝代：明

行行且止。骢马人看真御史。劲翮凌空。一鹗秋横万里风。昆明池上。春日旌旗同大将。太华峰头。醉后曾将翰墨留。
凤凰台上忆吹箫·送江阴高少参舜穆
作者：夏言
朝代：明

天末凉风，蒹葭秋水，归人独上兰舟。正长空雨霁，残暑全收。遥想澄江如练，碧山堂、水竹深幽。堪乘兴，观澜小阁，曲枕书楼。难留。冥鸿天远，厌长安尘土，不似沧洲。有大观亭子，海阔云浮。惟念故人千里，同明月、相望夷犹。知音少，如公有几，大雅风流。